
	讜诇讗 转讞转 讞讘专. 驻讬专砖 讘拽讜谞讟专住 讞讘专 驻专住讬讬诐 讜诇''谞 讚驻专住讬讬诐 讛讬讜 讘讘讘诇 诪讬诪讜转 讻讜专砖 讻讚驻讬专砖''讬 讘驻''讘 讚讙讬讟讬谉 (讚祝 讬讝.) 讜讞讘专讬诐 讘讬诪讬 专讘讬 讬讜讞谞谉 讗转讜 诇讘讘诇 讻讚讗诪专 讘讛讘讗 注诇 讬讘诪转讜 (讬讘诪讜转 住讙:) 讜注讜讚 讚讗诪专讬谞谉 讘拽讚讜砖讬谉 (注讘.) 讛专讗谞讬 驻专住讬讬诐 讚讜诪讬谉 诇讞讬讬诇讜转 讘讬转 讚讜讚 讛专讗谞讬 讞讘专讬谉 讚讜诪讬谉 诇诪诇讗讻讬 讞讘诇讛 诪砖诪注 讚讞讘专讬 讗讜诪讛 讗讞专转 讛讬讗 讜讛讗 讚讗诪专 讘驻专拽 讘' 讚讙讬讟讬谉 (讚祝 讝.) 讗转讗 讞讘专讗 砖拽诇 砖专讙讗 诪拽诪讬讬讛讜 讗诪专 专讞诪谞讗 讗讜 讘讟讜诇讱 讗讜 讘讟讜诇讗 讚讘专 注砖讜 诇诪讬诪专讗 讚讘谞讬 讗讚讜诪讬诐 诪注诇讬 诪驻专住讬讬诐 讜讛转谞讬讗 讗诇讛讬诐 讛讘讬谉 讚专讻讛 讜讙讜' 讬讚注 讛拽讘''讛 砖讗讬谉 讬砖专讗诇 讬讻讜诇讬诐 诇拽讘诇 专讜讘 讙讝专讜转讬讜 砖诇 注砖讜 讛专砖注 注诪讚 讜讛讙诇' 讗讜转诐 诇讘讘诇 诇讗讜 诪砖讜诐 讚讞讘专讬诐 讛讬讜 驻专住讗讬 讗诇讗 注讬拽专 讛讬讜 讛驻专住讬讬诐 讜讛讞讘专讬诐 砖讘讬谞讬讛诐 讛讬讜 讻驻讜驻讬谉 诇讛谉 讜诪砖谞讬 讛讗 诪拽诪讬 讚讗转讜 讞讘专讬 诇讘讘诇 讛讬讜 驻专住讗讬 诪注诇讜 诪专讜诪讗讬 讜讛讗 讚拽讗诪专 讗讜 讘讟讜诇讱 讗讜 讘讟讜诇讗 讚讘专 注砖讜 讘转专 讚讗转讜 讞讘专讬 诇讘讘诇 讘讬诪讬 专' 讬讜讞谞谉 讻讚诪讜讻讞 讘讛讘讗 注诇 讬讘诪转讜 (讬讘诪讜转 住讙:) 讜讛专砖讬注讜 讗转 讛驻专住讬讬诐 讚专讜诪讬讬诐 诪注诇讬 诪驻专住讗讬 讜专砖''讬 驻讬专砖 砖诐 讚讗转讜 讞讘专讬 诇讘讘诇 驻专住讬讬诐 讘讬诪讬 讻讜专砖 讜诇''谞 讻讚驻专讬砖讬' 讚讛讗 讘讬诪讬 专讘讬 讬讜讞谞谉 讗转讜 讞讘专讬 讜驻专住讬讬诐 讘讬诪讬 讻讜专砖 讜讻讚诪讜讻讞 讘拽讚讜砖讬谉 (讚祝 注讘.) 讚诇讗讜 讗讜诪讛 讗讞转 讛谉 讜讛专''专 讬注拽讘 诪拽讜专讘讬诇 诪驻专砖 讚讞讘专讬诐 讛讬讜 诪砖专转讬诐 诪驻专住讬讬诐 讚讜诪讬诐 诇诪诇讗讻讬 讞讘诇讛 诇驻讬 砖诇讜讘砖讬诐 讘讙讚讬诐 砖讞讜专讬诐 讜专讞讘讬诐 讜讛讬讬谞讜 讚砖拽诇 讛讻讜诪专 砖专讙讗 诇讛讘讬讗 诇注''讝 砖诇讛谉: 讻讙讜谉 讗谞讜 诪驻住讬拽讬谉 讘讬谉 诇拽专讬讗转 砖诪注 讘讬谉 诇转驻诇讛. 讜讛讗 讚讗诪专 诇讬讛 专讘讬 讝讬专讗 诇专讘讬 讬专诪讬讛 诪住讬专 讗讝谞讜 诪砖诪讜注 转讜专讛 讜讙讜' 讜讬''诇 转讜专转讜 讛讬转讛 讗讜诪谞转讜 讗讜 注讚讬讬谉 诇讗 讛讬转讛 砖注讛 注讜讘专转: 讻讙讜谉 专讘讬 砖诪注讜谉 讘谉 讬讜讞讬 讜讞讘专讬讜. 讜讛讗 讚讗诪专 诇拽诪谉 (讚祝 诇谞:) 讻讬 讛讜讛 诪讟讬 (讝诪谉 转驻诇讛) 诇讘讬砖 讜诪讻住讬 讜诪爪诇讬 讛讛讜讗 诪爪诇讬 讛讬讬谞讜 拽''砖: 讘注讬讘讜专 砖谞讛. 砖诇讗 讬转拽诇拽诇讜 讛诪讜注讚讜转: 砖诪讗 讬砖讻讞 讜讬爪讗. 讗诇讬讘讗 讚专讘讗 讚讗诪专 诇讗 讙讝专讬 讙讝讬专讛 诇讙讝讬专讛 讗讬谉 诇驻专砖 砖诪讗 讬砖讻讞 讛诪讞讟 讚讗驻讬诇讜 讬爪讗 诇讬讻讗 讗讬住讜专 讚讗讜专讬讬转讗 讻讚讗讬转讗 讘驻''讘 讚讘''拽 (讚祝 讻讜:) 讛讻讬专 讘讛 讜砖讻讞讛 诇注谞讬谉 砖讘转 驻讟讜专 诪诇讗讻转 诪讞砖讘转 讗住专讛 转讜专讛 讗诇讗 砖诪讗 讬砖讻讞 讗转 讛诪讞讟 诇讛爪谞讬注讜 注讚 砖讬讛讬讛 砖讘转 讜诇讘住讜祝 讻砖讬讝讻讜专 讗转 讛诪讞讟 讬砖讻讞 砖讛讜讗 砖讘转 讜讬爪讗: 诇讗 讬注诪讜讚 讗讚诐 讘专讛''专 讜讬砖转讛 讘专讛''讬. 讘讛诪讜爪讗 转驻讬诇讬谉 (谞. 讬专讜讘讬谉 讚祝 爪讟.) 诪讜拽讬 诇讛 讘讞驻爪讬诐 讛爪专讬讻讬诐 诇讜 讜讚讘专讬 讛讻诇 驻讬' 讗驻讬' 专讘谞谉 讚讗诪专讬 注讜诪讚 讗讚诐 讘专''讛 讜诪讟诇讟诇 讘专讛''讬 讛讻讗 诪讜讚讜 讚讻讬讜谉 讚爪专讬讱 诇砖转讜转 讗讬讻讗 诇诪讬讞砖 砖诪讗 讬讘讬讗诐 讗爪诇讜 讜讗''转 讛砖转讗 谞诪讬 讻讬 讬讻谞讬住 专讗砖讜 讜专讜讘讜 讗诪讗讬 砖专讬 讛讗 诪驻讬拽 诪专讛''讬 诇专讛''专 砖诇讜拽讞 讘专讛''讬 讜谞讞讬转 讘讘讟谞讜 讘专讛''专 讚讛讻讬 讗诪专 讛转诐 讛砖转讬谉 诪讬诐 讜专拽 讞讬讬讘 讞讟讗转 讜讬砖 诇讜诪专 讚讘诇讬注转讜 讛讬讬谞讜 讛谞讞转讜 讜讗讬谉 诇讞讜砖 讘诪讛 砖砖讜讘 谞讻谞住讬诐 诇转讜讱 诪注讬讜 讻讚讗诪专 (诇拽诪谉 讚祝 讻.) 讛讜爪讬讗 讚讬讜 诇讻转讜讘 讘' 讗讜转讬讜转 讜讻转讘谉 讻砖讛讜讗 诪讛诇讱 讞讬讬讘 讚讻转讬讘转谉 讝讜 讛讬讗 讛谞讞转谉 讜讗转讬 砖驻讬专 讛讗 讚驻专拽 讗诪专讜 诇讜 (讻专讬转讜转 讚祝 讬讙:) 讬砖 讗讜讻诇 讗讻讬诇讛 讗讞转 讜讞讬讬讘 注诇讬讛 讚' 讞讟讗讜转 讜讗砖诐 讗讞讚 专讘讬 诪讗讬专 讗讜诪专 讗祝 讗诐 讛讬转讛 砖讘转 讜讛讜爪讬讗讜 讘驻讬讜 讞讬讬讘 讜讛砖转讗 讛讬讻讬 转谞讬 专''诪 讛讜爪讗讛 讚诇讗 诪讞讬讬讘 注诇讛 注讚 砖转谞讜讞 讘诪注讬讜 讘讛讚讬 讛谞讛讜





专讘讬谞讜 讞谞谞讗诇

讜讻诇 注讬专 砖讙讙讜转讬讛 讙讘讜讛讜转 诪讘讛讻"谞 住讜驻讛 诇讬讞专讘 砖谞讗诪专 诇专讜诪诐 讘讬转 讗诇讛讬谞讜 讜诇讛注诪讬讚 讗转 讞专讘讜转讬讜. 讗诪专 专讘 讗砖讬 [讗谞讗] 注讘讚讬 诇诪转讗 诪讞住讬讗 砖讛讙讘讛转讬 [讗转 讘讬转] 讛讻谞住转 诇诪注诇讛 诪讻诇 讙讙 讚诇讗 诇讬讞专讘 诪讛讗讬 注讜谉 诇注讜诇诐:




讗诪专 专讘 转讞转 谞讻专讬 讜诇讗 转讞转 讬砖诪注讗诇. 转讞转 讬砖诪注讗诇 讜诇讗 转讞转 讞讘专 砖讛谉 专注讬诐 讻讚讙专住讬' 讘讬讘诪讜转 (住讙:) 转讞转 讞讘专 讜诇讗 转讞转 转"讞. 讻诇讜诪专 讗讬谉 讘讜 讻讞 诇讛爪讬诇 诪讬讚 讛专砖注讬诐 讘讝专讜注 专诪讛. 讜讻"砖 讬转讜诐 讜讗诇诪谞讛:




讗诪专 专讘 讻诇 讞讜诇讬 讜诇讗 讞讜诇讬 诪注讬讬诐. 



讻诇 讻讗讘 讜诇讗 讻讗讘 诇讘. 讻诇 诪讞讜砖 讜诇讗 诪讞讜砖 专讗砖 讗诪专 专讘 讬驻讛 转注谞讬转 诇讞诇讜诐 讻讗砖 讘谞注讜专转. 



讗诪专 专讘 讞住讚讗 讜讘讜 讘讬讜诐 讗诪专 专讘 讬讜住祝 讜讗驻讬' 讘砖讘转. 



讜讗讬谞讜 转注谞讬转 讞诇讜诐. 讝讛 砖讗诪专 专讘 诇讜讛 讗讚诐 转注谞讬转讜 讜驻讜专注 讗诇讗 砖拽讘诇 注诇讬讜 诪注爪诪讜 诇讛转注谞讜转 讘讜. 讜讗驻讬' 讗诐 讗讬专注 讘讜 讗讜谞住 诇讜讛 讜驻讜专注. 讜讚讬讬拽讬谞谉 诪讛讗 讚讙专住讬' 讘转注谞讬讜转 爪注专讗 拽讘讬诇 注诇讬讛 讻讬 讛讗 砖诪注讬' 讛讬讻讗 讚讗讬专注 讘讜 [讗讜谞住]. 讗诪专 专讘 诇讜讛 讗讚诐 转注谞讬转讜 讜驻讜专注 讜转注谞讬转 讞诇讜诐 讘讬谉 讻讱 讜讘讬谉 讻讱 诇讗:




讗诐 讛转讞讬诇讜 讗讬谉 诪驻住讬拽讬谉 (讘讜) [讻讜']. 讜讗讜拽讬诪谞讗 住讬驻讗 讗讬爪讟专讬讱 诇讚讘专讬 转讜专讛. 讚转谞讬讗 讞讘专讬诐 砖讛讬讜 注住讜拽讬谉 讘转讜专讛 诪驻住讬拽讬谉 诇拽"砖 讜讗讬谉 诪驻住讬拽讬谉 诇转驻诇讛. 讗"专 讬讜讞谞谉 诇讗 砖谞讜 讗诇讗 讻讙讜谉 专砖讘"讬 讜讞讘讬专讬讜 砖转讜专转谉 讗讜诪谞讜转谉 讗讘诇 讻讙讜谉 讗谞讜 诪驻住讬拽讬谉 讗驻讬' 诇转驻诇讛 讜讛讗 讚转谞讬讗 讻砖诐 砖讗讬谉 诪驻住讬拽讬谉 诇转驻诇讛 讻讱 讗讬谉 诪驻住讬拽讬谉 诇拽"砖 讛讛讬讗 讘注讬讘讜专 砖谞讛 转谞讬讗 讚讗"专 讗诇注讝专 讘"专 爪讚讜拽 讻砖讛讬讬谞讜 注住讜拽讬诐 讘注讬讘讜专 砖谞讛 讘讬讘谞讛 诇讗 讛讬讬谞讜 诪驻住讬拽讬谉 诇讗 诇拽"砖 讜诇讗 诇转驻诇讛:




诪转谞讬' 诇讗 讬爪讗 讛讞讬讬讟 讘诪讞讟讜 住诪讜讱 诇讞砖讻讛 讻讜'. 讬专讜砖诇' [诇注讬诇 讘讛诇讻讛 讘'] 诪诪讛 讚转谞讬谞谉 诪谞讞讛 讜转谞讬 诇讛 专' 讞讬讬讗 讞砖讬讻讛. 讛讚讗 讗诪专 讗驻讬诇讜 讞砖讬讻讛 讚转谞讬谞谉 讘转专讛 诪谞讞讛 讛讬讗:




转谞谉 讛转诐 讘住讜祝 注讬专讜讘讬谉 诇讗 讬注诪讜讚 讗讚诐 讘专讛"讬 讜讬砖转讛 讘专讛"专 讜诇讗 讘专讛"专 讜讬砖转讛 讘专砖讜转 讛讬讞讬讚 讗讗"讻 讛讻谞讬住 专讗砖讜 讜专讜讘讜 诇诪拽讜诐 砖砖讜转讛 讜讻谉 讘讙转:






专诪讘"谉

诇讜讛 讗讚诐 转注谞讬转讜 讜驻讜专注. 讗驻' 讘诪拽讜诪讜 讘诪住' 转注谞讬' 讘住"讚:





专砖讘"讗

[诇讜讛 讗讚诐 转注谞讬转讜 讜驻讜专注]. 诪讛讗 讚讗诪专 专讘 讗砖讬 诇讜讝讬祝 诪专 讜诇讬驻专注 讗讬讻讗 诇诪砖诪注 讚讗驻讬诇讜 拽讘诇 注诇讬讜 转注谞讬转 讜讗诪专 讬讜诐 讝讛 诇讜讛 讜驻讜专注, 讚讗讬 诇讗 讛讬讻讬 讗诪专 诇讬讛 诇讛讚讬讗 诇讜讝讬祝 讚诪谞讗 诇讬讛 讚诇讗 讗诪专 讬讜诐 讝讛. 讜讻谉 讻转讘 讛专讗讘"讚 讝"诇 讘诪住讻转 转注谞讬转. 讗讘诇 砖诪注转讬 砖讗讬谉 讻谉 讚注转 专讘讜转讬谞讜 讛爪专驻转讬诐 讘注诇讬 讛转讜住驻讜转 讝"诇, 讚讻诇 砖讗诪专 讬讜诐 讝讛 讗讬谞讜 诇讜讛. 讜住讘讜专 讗谞讬 砖砖诪注转讬 诪驻讬 诪讜专讬 讛专讘 讝讻专讜谞讜 诇讘专讻讛 讚讛讗 讚专讘 讗砖讬 诪讚转 谞讚讬讘讜转 讜诪讜住专 讛讬讛, 砖讛讬讛 诪讞讝专 砖讬讗讻诇 讗爪诇讜 讜讗诪专 诇讜 砖诪讗 诇讗 讬讜诐 讝讛 讗诪专转 讜诇讜讛 讜转驻专注. 讜讛专讗砖讜谉 谞专讗讛 注讬拽专, 讚讛讗 讗驻讬诇讜 讘讗讜诪专 住诇注 讝讜 诇爪讚拽讛 讻诇 砖诇讗 讘讗转 诇讬讚 讙讘讗讬 诇讜讛 讜驻讜专注.





讛诪讗讬专讬

诇注讜诇诐 讬讛讗 讗讚诐 谞讝讛专 砖诇讗 讬讛讬讜 讙讙讜转 讘讬转讜 讙讘讜讛讬诐 诪讘讬转 讛讻谞住转 讻诇 注讬专 砖讙讙讜转讬讛 讙讘讜讛讬诐 诪讘讬转 讛讻谞住转 诇住讜祝 讞专讘讛 砖谞讗诪专 诇专讜诪诐 讗转 讘讬转 讗诇讛讬谞讜 讜诇讛注诪讬讚 讗转 讞讜专讘讜转讬谞讜 讜诪"诪 讚讜拽讗 讘讘讬转 讛注砖讜讬 诇讚讬专讛 讗讘诇 讘讬专谞讬讜转 讜诪讙讚诇讬诐 讛注砖讜讬讬诐 诇讞讝讜拽 讛注讬专 讗讜 讛讘讬转 讜诇讘爪讜专 讞讜诪讛 讜讛诐 讛谞拽专讗讬诐 拽讜砖拽讬 讜讗讘专讜专讬 讗讬谉 讘讝讛 诪谞讬注讛 讻诇诇 讜讻谉 讛讚讬谉 讘砖住讘转 讛讙讘讛转讜 讗讬谞讛 讚专讱 砖专专讛 讗诇讗 诇讛专讘讜转 讘讚讬讜专讬谉 讜注诇讬讜转 讜讘讞讘讜专讬 爪专驻转 专讗讬转讬 讚讜拽讗 讘讙讙讜转 砖诇讛诐 砖讛讬讜 诪砖转诪砖讬谉 讘讛诐 讗讘诇 讘讙讙讜转 砖诇谞讜 讗讬谉 诇讞讜砖:



诇注讜诇诐 讬讛讗 讗讚诐 谞讝讛专 砖诇讗 诇讛拽谞讬讟 讗讜 诇讛讞诇讬砖 讚注转谉 砖诇 转诇诪讬讚讬 讞讻诪讬诐 诪驻谞讬 砖讙讞诇转谉 诇讜讞砖转 讘讬讜转专 讗砖 转诪讬讚 转讜拽讚 注诇 讛诪讝讘讞 诇讗 转讻讘讛 讜讘讬转讜诐 讜讗诇诪谞讛 讬讜转专 诪讛诐 诪转讜讱 砖讚诪注转谉 诪爪讜讬讛 注讜谞砖 讛讘讗 讘砖讘讬诇诐 诪诪讛专 诇讘讗 讚专讱 爪讞讜转 讗诪专讜 转讞转 讙讜讬 讜诇讗 转讞转 讬砖诪注讗诇 转讞转 讬砖诪注讗诇 讜诇讗 转讞转 讞讘专 专"诇 驻专住讬 转讞转 讞讘专 讜诇讗 转讞转 转诇诪讬讚 讞讻诐 转讞转 转"讞 讜诇讗 转讞转 讬转讜诐 讜讗诇诪谞讛:



讗注"驻 砖讛专讘讛 讚讘专讬诐 讗讚诐 爪专讬讱 诇讘讚讜拽 讘谞砖讜讗讬 讛讗砖讛 诪爪讚 讬讬讞讜住讛 讜拽专讜讘讬讛 讻诪讜 砖讬转讘讗专 讘诪拽讜诪讜 诪"诪 讘诪讚讜转讬讛 讜讘讟讻住讬住讬讛 专讗讜讬 诇讘讚讜拽 讘讬讜转专 砖专注转 讗砖讛 诪讻讗讘转 诇讘 讘谉 讝讜讙讛 诇讛讬讜转 讻诇 讬诪讬讜 诪讻讗讜讘讬诐 注讚 砖讬转讬讗砖 诇讘讜 诪讻诇 讟讜讘讛 讚专讱 爪讞讜转 讗诪专讜 讻诇 讞讜诇讬 讜诇讗 讞讜诇讬 诪注讬诐 讻诇 讻讗讘 讜诇讗 讻讗讘 诇讘 讻诇 诪讬讞讜砖 讜诇讗 诪讬讞讜砖 专讗砖 讻诇 专注讛 讜诇讗 专注转 讗砖讛:



诇注讜诇诐 讬讛讗 讗讚诐 诪转驻诇诇 讘砖诇讜诪讛 砖诇 诪诇讻讜转 讜诇讗 讬讛专讛专 讗讞专讬讛诐 讗注"驻 砖专讗讛 诇驻注诪讬诐 诪爪讚 驻注讜诇讜转讬讛诐 讚讘专讬诐 砖讛诐 砖诇讗 讻讛讜讙谉 诇诪专讗讛 注讬谞讬讜 讗诇讗 讬讛驻讱 讘讝讻讜转诐 讜讬讻专讬注诐 诇讻祝 讝讻讜转 讻诪讛 砖讗驻砖专 诇讜 砖诇讗 谞转谞讛 讻讜谞转诐 诇讛讬讜转 谞讜讚注转 诇砖注转讛 讜讚专讱 爪讞讜转 讗诪专讜 讗诇讜 讛讬讜 讻诇 讛讬诪讬诐 讚讬讜 讜讻诇 讛讗讙诪讬诐 拽讜诇诪讜住讬诐 讜砖诪讬诐 讬专讬注讜转 讜讘谞讬 讗讚诐 诇讘诇专讬谉 讗讬谉 诪住驻讬拽讬谉 诇讻转讜讘 讞诇诇讛 砖诇 专砖讜转 专"诇 注讜诪拽 注爪转诐 讜讻讜谞转诐 讜讛讜讗 砖谞讗诪' 讜诇讘 诪诇讻讬诐 讗讬谉 讞拽专:



讗住讜专 诇讛转注谞讜转 讘砖讘转 讜讬诪讬诐 讟讜讘讬诐 讜讘讬专讜砖诇诪讬 讗诪专讜 讗讬谉 诪转注谞讬谉 讘砖讘转 注讚 砖砖 砖注讜转 讜讗注"驻 砖讗专讘注 讝诪谉 住注讜讚讛 诇讻诇 诪"诪 诇讗 讞诇 砖诐 转注谞讬转 注讚 砖砖 砖注讜转 讜诪"诪 转注谞讬转 讞诇讜诐 诪讜转专 讘讜 讻诪讜 砖讘讬讗专谞讜 讘诪拽讜诪讜 讜讛爪讚讚讬谉 砖讗讚诐 专砖讗讬 诇讛讬讜转 诇讜讛 转注谞讬转讜 讜驻讜专注 讜讛爪讚讚讬谉 砖讗讬 讗驻砖专 诇讜 诇注砖讜转 讻谉 讗诇讗 砖讬砖诇讬诪讛讜 讘讬讜诪讜 注诇 讻诇 驻谞讬诐 讻讘专 讘讬讗专谞讜 讗转 讻诇诐 讘诪拽讜诪诐 讘诪住讻转 转注谞讬转:



讛诪砖谞讛 讛砖诇讬砖讬转 诇讗 讬爪讗 讛讞讬讬讟 讘诪讞讟讜 住诪讜讱 诇讞砖讻讛 砖诪讗 讬砖讻讞 讜讬爪讗 讜诇讗 讛诇讘诇专 讘拽讜诇诪讜住讜 讜诇讗 讬驻诇讛 讗转 讻诇讬讜 讜诇讗 讬拽专讗 诇讗讜专 讛谞专 讘讗诪转 讗诪专讜 讛讞讝谉 专讜讗讛 诪讛讬讻谉 讛转讬谞讜拽讜转 拽讜专讬谉 讗讘诇 讛讜讗 诇讗 讬拽专讗 讻讬讜爪讗 讘讜 诇讗 讬讗讻诇 讛讝讘 注诐 讛讝讘讛 诪驻谞讬 讛专讙诇 注讘专讛 讗诪专 讛专"诐 驻讬' 讞讬讬讟 砖诐 讬讚讜注 诇讗讜诪谉 诪谉 讛转驻讬专讛 讜诪讞讟 砖诐 讻诇讬 讛转驻讬专讛 讜诇讘诇专 讛讜讗 讛住讜驻专 讜拽讜诇诪讜住 讬讚讜注 讜讝讛 讙讝专讛 砖诪讗 讬砖讻讞 讜诇讗 讬驻诇讛 讗转 讻诇讬讜 专"诇 诇讛住讬专 讛讻谞讬诐 诪讘讙讚讬讜 讙讝专讛 砖诪讗 讬转拽谉 讛谞专 讜讗驻讬' 讛讬讛 讛谞专 讘转讻诇讬转 讛讙讜讘讛 讜讻谉 讗住讜专 诇拽专讜转 诇讗讜专 讛谞专 讗诇讗 讗诐 讬砖 讗讚诐 讗讞专 注诪讜 诇砖诪专讜 砖诇讗 讬转拽谉 讛谞专 讛讞讝谉 专讜讗讛 讝讛讜 砖讛转专谞讜 诇诪诇诪讚 转讬谞讜拽讜转 诇讬拽讞 讘讬讚讜 住驻专 诇专讗讜转 诇讗讜专 讛谞专 转讞诇转 讛驻专砖讛 砖讛讜讗 专讜爪讛 诇讛转讞讬诇 诇转诇诪讬讚讬诐 砖转讬 诪诇讜转 讗讜 砖诇砖 讻讬 讘讝讛 讛砖讬注讜专 诇讗 讬讟注讛 砖讬转拽谉 讛谞专 讜讗讞专 砖讬专讗讛 转讞诇转 讛驻专砖讛 讬谞讬讞 讛住驻专 讜讬转谞谞讜 诇转诇诪讬讚讬诐 讜讬拽专讗讜 讘讜 诇讗讜专 讛谞专 诇驻讬 砖讛讜讗 砖讜诪专 讗讜转诐 讜讗讬谉 专讗讜讬 诇诪诇诪讚 砖讬拽专讗 注诐 讛转诇诪讬讚讬' 讘住驻专 诇讗讜专 讛谞专 讜讝讛讜 注谞讬谉 讗诪专讜 讗讘诇 讛讜讗 诇讗 讬拽专讗 讜诪讛 砖讞讬讬讘谞讜 诇讛专砖讜转 诇转诇诪讬讚讬诐 诇拽专讜转 诇讗讜专 讛谞专 讜讛专讘 砖讬砖诪专诐 讜诇讗 讛专砖讬谞讜 诇专讘 砖讬拽专讗 讜讬砖诪专讜讛讜 讛转诇诪讬讚讬诐 诇驻讬 砖讛讜讗 诪讜砖诇 注诇讬讛诐 讜讛诐 讗讬谞诐 诪讜砖诇讬诐 注诇讬讜 讜诪讜专讗讜 注诇讬讛诐 诪驻谞讬 讛专讙诇 注讘讬专讛 讻诇讜诪专 砖诇讗 讬专讙讬诇讜 注爪诪诐 讘讗讻讬诇转诐 讬讞讚 砖诪讗 讘转讜讱 讛讗讻讬诇讛 讬讞砖讜讘 讜讬住转讻诇 讘讛 讜讬讘注讜诇 讗讜转讛 讜讛讬讗 讘讻专转 诪诇砖讜谉 转讜专讛 讜诇驻讬讻讱 讗住专讜 讗讻讬诇转 讛讝讘 注诐 讗讻讬诇转 讗砖转讜 讛讝讘讛 讬讞讚 讗注"驻 砖砖谞讬讛诐 讟诪讗讬诐:



讗诪专 讛诪讗讬专讬 讛诪砖谞讛 讛砖诇讬砖讬转 讜注谞讬谞讛 讘讘讬讗讜专 讛讞诇拽 讛砖谞讬 讜讛讜讗 砖讗诪专 诇讗 讬爪讗 讛讞讬讬讟 讘诪讞讟讜 住诪讜讱 诇讞砖讬讻讛 讜讗诪专讜 注诇讬讛 讘讬专讜砖诇诪讬 诪诪讛 讚转谞讬谞谉 诪谞讞讛 讜转谞讬谞谉 住诪讜讱 诇讞砖讬讻讛 讛讚讗 讗诪专讛 住诪讜讱 诇讞砖讻讛 诪谞讞讛 讛讬讗 讜讬专讗讛 讚讜拽讗 诪谞讞讛 拽讟谞讛 讜讬砖 诪驻专砖讬诐 讘讙讚讜诇讛 讚讘专 讛诇诪讚 诪注谞讬谞讜 砖诪讗 讬砖讻讞 讜讻讜' 讻诇讜诪专 砖诪讗 讬讻谞住 砖讘转 讜诪讞讟讜 讘讬讚讜 讗讜 讘讘讙讚讜 讜诪转讜讱 讚拽讜转讛 诇讗 讬专讙讬砖 讘讛 讜讬爪讗 讘讛 讘砖讘转 讜讬砖 砖讜讗诇讬诐 诇讚注转 讝讛 讜讛专讬 讗祝 讘砖讘转 讗讬谉 讻讗谉 讞讬讜讘 砖讛专讬 讗诪专讜 讘讘讘讗 拽诪讗 讛讬转讛 讗讘谉 诪讜谞讞转 讘讞讬拽讜 讜诇讗 讛讻讬专 讘讛 讗讜 讛讻讬专 讘讛 讜砖讻讞讛 诇注谞讬谉 砖讘转 驻讟讜专 诪诇讗讻转 诪讞砖讘转 讗住专讛 转讜专讛 专"诇 砖讬讛讗 诪讞砖讘 诇注砖讜转 诪诇讗讻讛 讗诇讗 砖砖讜讙讙 砖住讘讜专 砖讛讜讗 讞讜诇 讗讜 住讘讜专 砖讗讬谉 讗讬住讜专 讘诪诇讗讻讛 讝讜 讗讘诇 讗诐 砖讙讙 砖讗讬谞讜 住讘讜专 砖注砖讛 诪诇讗讻讛 驻讟讜专 讜诪讗讞专 砖讗祝 讘砖讘转 驻讟讜专 讛讬讗讱 谞讙讝讜专 讘讛 注专讘 砖讘转 讗讟讜 砖讘转 讜讛讬讗 讙讜驻讛 讙讝讬专讛 讜讻讜' 砖讻诇 讗讬诇讜 注砖讗讜 讘砖讘转 驻讟讜专 讜讗转讛 讗讜住专讜 讙讝讬专讛 讛讬讗 讜讻砖讗转讛 讞讜讝专 讜讗讜住专 诪讘注专讘 讛专讬 讛讬讗 讙讝讬专讛 诇讙讝讬专讛 注讚 砖诪转讜讱 讻讱 诪驻专砖讬诐 砖诪讗 讬砖讻讞 砖讛讜讗 砖讘转 讜讬爪讗 讘讬讚讬注转讜 砖诪讞讟 讘讬讚讜 讜诪转讞讬讬讘 讞讟讗转 讜砖诪讗 转讗诪专 讗诐 讗转讛 讞讜砖砖 诇砖讻讞转 砖讘转 讗祝 讘讻诇 讚讘专 讻谉 讗讜 讗祝 讛讜讗 讬讜爪讬讗 诪讘讬转讜 砖讗专 讻诇讬诐 讜诪讛 注谞讬谉 诇讞讜砖 讘诪讞讟讜 讬讜转专 诪砖讗专 讚讘专讬诐 讛诐 诪驻专砖讬诐 砖诇讗 讗诪专讜讛 讗诇讗 讚专讱 注爪讛 砖讛诪讞讟 讙讜专诐 诇讜 砖讻讞转 砖讘转 砖诪转讜讱 砖讛讜讗 专讜讗讛 讛诪讞讟 讘讬讚讜 讗讜 讘讘讙讚讜 讛讜讗 住讘讜专 砖讛讜讗 讞讜诇 讜砖诪讗 转讗诪专 讜讛讬讗讱 讛转讬专讜 诇爪讗转 讘转驻诇讬谉 注讚 讞砖讬讻讛 讜诪爪讚 诪讛 砖讗诪专讜 讞讬讬讘 讗讚诐 诇诪砖诪砖 讘转驻诇讬讜 讘讻诇 砖注讛 讜诪讗讞专 砖诪诪砖诪砖 讗祝 讛讜讗 讝讻讜专 诇砖讘转 讜讗讚专讘讗 讻砖讬专讗讛 注爪诪讜 讚专讱 讞讜诇 讬讛讗 住讘讜专 砖讛讜讗 讞讜诇 讗讬谉 讝讛 讻诇讜诐 砖诪砖诪讜砖 转驻诇讬讜 讙讜专诪转 讙"讻 诇讝讻讜专 讻诇 讛诪讜讟诇 注诇讬讜 砖讗讬谉 诪砖诪讜砖 转驻诇讬谉 讘诇讘 讛驻讜谞讛 诇讚讘专讬 讞讜诇 讜诇讗 注讜讚 讗诇讗 砖讗祝 讗诐 讬爪讗 讘讛诐 讘砖讘转 驻讟讜专 讛讜讗讬诇 讜讚专讱 诪诇讘讜砖 讛讜讗 讜讻诪讜 砖讬转讘讗专 讘讗讞专讜谉 砖诇 注讬专讜讘讬谉 讘注谞讬谉 诪讻谞讬住谉 讝讜讙 讝讜讙 讜诪"诪 讬专讗讛 讻驻讬' 专讗砖讜谉 专"诇 砖诪讗 讬砖讻讞 讛诪讞讟 讜讬爪讗 讘讬讚讬注转 砖讘转 讜讗注"驻 砖讘砖讘转 注爪诪讜 驻讟讜专 讘讛 讘砖讜讙讙 诪"诪 讘诪讝讬讚 讞讬讬讘 砖讚专讱 讛讜爪讗讛 讛讬讗 讜讻诇 砖讗诐 注砖讗讜 讘诪讝讬讚 讘砖讘转 讞讬讬讘 讬砖 诇讙讝讜专 注诇讬讜 诪讘注专讘 砖诪讗 讬注砖讛讜 讘砖讜讙讙 讘砖讘转 讜讬讘讗 诇讬讚讬 讗讬住讜专 转讜专讛 讜讗讬谉 讙讝讬专讛 诇讙讝讬专讛 讗诇讗 讘讚讘专 砖讗诐 注砖讗讜 讘砖讘转 讘诪讝讬讚 驻讟讜专 讻诪讜 砖讬转讘讗专 讘住讜讙讬讗 讝讜 讘注谞讬谉 讻专诪诇讬转 讜砖诪讗 转讗诪专 讗"讻 谞诪爪讗转 诇诪讚 诪讻讗谉 砖讬砖 诪诇讗讻讛 砖讗讬谉 砖讙讙转讛 讞讟讗转 讜讝讚讜谞讛 住拽讬诇讛 讜讘讗讞专讜谉 砖诇 诪住讻转讗 讝讜 讗诪专讜 讚专讱 讝专讜转 讬砖 诇讱 讚讘专 砖讗讬谉 讞讬讬讘讬谉 注诇 砖讙讙转讜 讞讟讗转 讜讞讬讬讘讬谉 注诇 讝讚讜谞讜 住拽讬诇讛 讜诪讗讬 谞讬讛讜 诪讞诪专 讜诇讗 诪谞讛 诪讜爪讬讗 讗讘谉 讘讞讬拽讜 讜砖讻讞讛 讟注诐 讛讚讘专讬诐 诪驻谞讬 砖讛诪讞诪专 讗讬谉 讘砖讙讙转讜 诪诇讗讻讛 讘砖讜诐 爪讚 讗祝 讘讛注诇诐 砖讘转 诇诪讚转 诪"诪 砖讗讬谉 讞诇讜拽 讘诪讝讬讚 讘讬谉 讛讜爪讗转 讬讚讜 诇讛讜爪讗转 讞讬拽讜 砖讛讻诇 讚专讱 讛讜爪讗讛 讜讻诪讜 砖讗诪专讜 讛诪讜爪讬讗 讘讬谉 讘讬诪讬谞讜 讘讬谉 讘砖诪讗诇讜 讘讬谉 讘讞讬拽讜 讜注诇 讻转驻讜 讞讬讬讘 讜讻谉 诇诪讚转 砖诪砖谞转谞讜 讗祝 讘转讞讜讘讛 讘讘讙讚讜 讜讻谉 驻讬专砖讜讛 讘讙诪' 讜讗注"驻 砖讗讬谉 讝讜 讚专讱 讛讜爪讗讛 讜讗"讻 讗转讛 爪专讬讱 诇驻专砖讛 诇讚注转 专' 讬讛讜讚讛 砖讻诇 讗讜诪谉 砖讛讜爪讬讗 诪讞讟 讘讘讙讚讜 讞讬讬讘 砖讚专讱 讛讜爪讗讛 讛讬讗 诇讗讜诪谉 讜诪砖谞转讬谞讜 讻讘专 讗诪专讜 讛讞讬讬讟 讘诪讞讟讜 砖讗诇讜 讛讬讬谞讜 驻讜住拽讬谉 讗讜诪谉 讚专讱 讗讜诪谞讜转讜 驻讟讜专 讛专讬 讗祝 讘砖讘转 讜讗祝 讘诪讝讬讚 驻讟讜专 讜讛专讬 讛讬讗 讙讝专讛 诇讙讝专讛 讗诇讗 砖讛诇讻讛 讗讜诪谉 讚专讱 讗讜诪谞讜转讜 讞讬讬讘 讜诪"诪 讙讚讜诇讬 讛诪讞讘专讬诐 驻住拽讜 砖讗讜诪谉 讚专讱 讗讜诪谞讜转讜 驻讟讜专 讜驻住拽讜 注诐 讻诇 讝讛 砖诇讗 讬爪讗 讛讞讬讬讟 讘诪讞讟讜 注专讘 砖讘转 讜砖诪讗 驻住拽讜讛 讚专讱 注爪讛 砖诇讗 诇讘讗 诇讬讚讬 住专讱 讗讬住讜专 讜诪驻谞讬 砖讛讜讗 讚讘专 砖讗讬谉 讗讚诐 诪专讙讬砖 讘讜 讗讜 砖诪讗 讚注转诐 诇讜诪专 讻谉 讘诪讞讟讜 砖讘讬讚讜 讜讘拽爪转 住驻专讬讛诐 诪爪讗转讬讛 讻谉:



讜诇讗 讛诇讘诇专 讘拽讜诇诪讜住讜 诇讚注转谞讜 讗祝 讘转讞讜讘讛 讗讞讜专讬 讗讝谞讜 讜诇讚注转 讛驻讜住拽讬诐 讗讜诪谉 讚专讱 讗讜诪谞讜转讜 驻讟讜专 讗祝 讘砖讘转 讜讗祝 讘诪讝讬讚 讛讜讗讬诇 讜讗讬谞讛 讚专讱 讛讜爪讗讛 讬砖 诇驻专砖讛 讘拽讜诇诪讜住 讘讬讚讜 讗诇讗 砖讬砖 讗讜诪专讬诐 讘拽讜诇诪讜住 砖讚专讱 讛讜爪讗讛 讛讬讗:



讜讗讞专 砖讚讘专 讘讚讘专讬诐 砖讛讜讗 讗讜住专谉 讘注专讘 砖讘转 诪讙讝专转 砖讘转 讛讜讗 诪诇诪讚谞讜 讘砖讗专 讚讘专讬诐 砖讛讜讗 讗讜住专谉 讘砖讘转 讗注"驻 砖讗讬谉 砖诐 住专讱 诪诇讗讻讛 诪讞砖砖 砖诪讗 讬讘讗 诇讬讚讬 诪诇讗讻讛 讜讛讜讗 砖讗诪专 诇讗 讬驻诇讗 讗转 讻诇讬讜 专"诇 诇讗讜专 讛谞专 讜驻讬专砖讜 讛讟注诐 讘讙诪' 砖诪讗 讬讟讛 讗转 讛谞专 砖讛讜讗 讞讬讬讘 诪砖讜诐 诪讘注讬专 讜讻谉 诇讗 讬拽专讗 诇讗讜专 讛谞专 诪讟注诐 讝讛 讘注爪诪讜 讜驻讬专讜砖 讛讚讘专讬诐 讘诪讬 砖讗讬谉 讗讬诪转 讗讞专 注诇讬讜 讗讘诇 转谞讜拽讜转 拽讜专讬谉 诇驻谞讬 专讘谉 砖讗讬诪转 专讘谉 注诇讬讛诐 讗讘诇 讛专讘 诇讗 讬拽专讗 砖讗讬谉 讗讬诪转谉 注诇讬讜 讜注诇 讝讜 讗诪专讜 讛讞讝谉 专"诇 诪诇诪讚 转谞讜拽讜转 专讜讗讛 讛转讬谞讜拽讜转 讛讬讻谉 拽讜专讬谉 讻诇讜诪专 砖讬驻砖讜讟 讙诇讬诇转 讛住驻专 注讚 诪拽讜诐 砖讛讜讗 专讜爪讛 诇讛拽专讜转谉 讜诪谞讬讞 讛住驻专 驻转讜讞 诇驻谞讬讛诐 讜拽讜专讬谉 诇驻谞讬讜 砖诪讗讞专 砖讗讬谞讜 拽讜专讗 讗讬谞讜 讘讗 诇讬讚讬 讛讟讬讬讛 讜讻谉 讛诐 讗讬谞诐 讘讗讬诐 诇讬讚讬 讛讟讬讬讛 砖讗讬诪转 专讘谉 注诇讬讛诐 讜讘讬专讜砖诇诪讬 爪专驻讜 讘讛 讟注诐 讗讞专 讜讛讜讗 砖讗诪专讜 讗讬谞讛讜 讘注讜 讚诇讬讟驻讬 专"诇 讛诐 专讜爪讬诐 砖讬讻讘讛 讛谞专 砖诇讗 讬讟专讬讞诐 讘拽专讬讗讛 讜讬砖 诪驻专砖讬诐 讛讞讝谉 砖诇讬讞 爪讬讘讜专 砖注转讬讚 诇讛拽专讜转 砖讘注讛 讛注讜诇讬诐 诇诪讞专转讜 讬讻讜诇 诇注讬讬谉 讛讬讻谉 讬住讬讬诐 诇讻诇 讗讞讚 诪谉 讛拽讜专讬诐 讗诇讗 砖诇讗 讬拽专讗 讜讗讬谉 讙讜专住讬谉 讛讬讻谉 讛转谞讜拽讜转 拽讜专讬谉 讗诇讗 讛讬讻谉 拽讜专讬谉:



讻讬讜爪讗 讘讜 诇讗 讬讗讻诇 讛讝讘 注诐 讛讝讘讛 诪驻谞讬 讛专讙诇 注讘讬专讛 讻诇讜诪专 讗注"驻 砖砖谞讬讛诐 讟诪讗讬诐 讜讗讬谉 讞砖砖 诪诪讛 砖讬讗讻讬诇讜 讝讛 诇讝讛 讘讟讜诪讗讛 砖讛专讬 砖谞讬讛诐 讟诪讗讬诐 讜讻谉 砖砖谞讬讛诐 讞讜诇讬诐 砖讛专讬 讛讝讬讘讛 讘讬谉 诇讗讬砖 讘讬谉 诇讗砖讛 爪讚 讞讜诇讬 讛讜讗 讻诪讜 砖讛转讘讗专 讘诪拽讜诪讜 讜讛讬讛 诇谞讜 诇讜诪专 砖诪转讜讱 讚讗讙转诐 讗讬谉 讘讗讬诐 诇讬讚讬 讛专讙诇 注讘讬专讛 讗注驻"讻 讙讝专讜 注诇讬讛诐 砖诪讗 讬爪专诐 转讜拽祝 讬转专 注诇 讚讗讙转诐 讜讘讗讬谉 诇讬讚讬 注讘讬专讛 讜讗讬谉 爪专讬讱 诇讜诪专 讘讟讛讜专 注诐 讛讝讘讛 砖讬砖 诇讞讜砖 砖讗讬谉 诇讘 讛讗讬砖 讚讜讗讙 注诇讬讜 讜讘讗 诇讬讚讬 讛专讙诇 注讘讬专讛 讗诇讗 砖诇讗 讛讜爪专讻讜 诇讙讝讜专 讘讝讜 砖谞讝讛专讬诐 讛讬讜 讘讻讱 诪讞诪转 砖讛讬讜 讗讜讻诇讬谉 讞讜诇讬讛谉 讘讟讛专讛:



讝讛讜 讘讬讗讜专 讛诪砖谞讛 讜讻诇讛 注诇 讛爪讚 砖讘讬讗专谞讜讛 讛诇讻讛 讛讬讗 讜讚讘专讬诐 砖谞讻谞住讜 转讞转讬讛 讘讙诪' 讗诇讜 讛诐:



诇讗 讬注诪讜讚 讗讚诐 讘专讛"专 讜讬砖转讛 讘专讛"讬 讗讜 讘专讛"讬 讜讬砖转讛 讘专讛"专 讗讗"讻 诪讻谞讬住 专讗砖讜 讜专讜讘讜 讘诪拽讜诐 砖讛讜讗 砖讜转讛 讜讗注"驻 砖讗诪专讜 注讜诪讚 讗讚诐 讘专讛"讬 讜诪讟诇讟诇 讘专讛"专 讜讘诇讘讚 砖诇讗 讬注讘讬专 讚' 讗诪讜转 讘专讛"专 讜诪讟诇讟诇 讘专讛"讬 讜讘诇讘讚 砖诇讗 讬讜爪讬讗 转讬专爪讜讛 讘诪住讻转 注讬专讜讘讬谉 讻讗谉 讘讞驻爪讬诐 砖讗讬谉 爪专讬讻讬诐 诇讜 讻讗谉 讘砖爪专讬讻讬诐 诇讜 讻诇讜诪专 讝讜 砖讗诪专讜 注讜诪讚 讗讚诐 讜讻讜' 讘讞驻爪讬诐 砖讗讬谉 爪专讬讻讬诐 诇讜 讜讗讬谉 诇讞讜砖 砖诪讗 讬诪砖讻诐 讗爪诇讜 讜讝讜 砖讗诪专讜 诇讗 讬注诪讜讚 讜讻讜' 讘讞驻爪讬诐 讛爪专讬讻讬诐 诇讜 讻诇讜诪专 砖讛诪讬诐 讛诐 讞驻爪讬诐 讛爪专讬讻讬诐 诇讜 讛讜讗讬诇 讜讛讜讗 爪诪讗 诇砖转讬讬转谉 讜砖诪讗 讬诪砖讻诐 讗爪诇讜 讜诇讗 讛转讬专讜 讟诇讟讜诇 诪讝讛 诇讝讛 讗诇讗 诇讚讘专讬诐 砖讗讬谉 诇讙讜驻讜 爪讜专讱 讘讛诐 讜讙讚讜诇讬 讛诪讞讘专讬诐 驻讬专砖讜 讘讞驻爪讬诐 讛爪专讬讻讬诐 诇讜 砖讛讬讛 砖讜转讛 讘讻诇讬诐 谞讗讬诐 讗讘诇 讘讻诇讬诐 砖讗讬谞诐 谞讗讬诐 诪讻谞讬住 专讗砖讜 讘诇讘讚 讜砖讜转讛 讜讬专讗讛 诪讚讘专讬讛诐 砖讗祝 讘诪讟诇讟诇 诇讘讚 讘诇讗 砖转讬讛 讘讞驻爪讬诐 讛谞讗讬诐 讗住讜专 讜讗讬谉 讛讚讘专讬诐 谞专讗讬谉 讜诪"诪 注讜诪讚 讗讚诐 讘专讛"讬 讗讜 讘专讛"专 讜砖讜转讛 讘讻专诪诇讬转 讘讛讻谞住转 专讗砖讜 诇讘讚 讜讗讬谉 爪专讱 诇讛讻谞住转 专讗砖讜 讜专讜讘讜 砖讛专讬 讗驻讬' 讛讜爪讬讗 驻讟讜专 讜讗讬谉 注讜砖讬谉 讙讝讬专讛 诇讙讝讬专讛:

讘驻讬专砖"讬 讘讚"讛 讻讬讜爪讗 讘讜 讻讜' 诇讗 讬讗讻诇 讛讝讘 注诐 讛讝讘讛 讜讻"砖 讟讛讜专 讜讻讜' 注讻"诇 讻转讘 诪讛专砖"诇 诪讛 砖驻住拽 专砖"讬 讻"砖 讗讬谞讜 讻谉 讘讙诪' 讗诇讗 专砖"讬 诇讝诪谉 讛讝讛 驻住拽 讚讗讬谉 讚讬谉 讟讛专讛 谞讜讛讙 注讬讬谉 诇拽诪谉 讜拽"诇 注讻"诇 讚讘专讬讜 转诪讜讛讬诐 讻讬讜谉 讚讘讝诪谉 讛讝讛 讗讬谉 讚讬谉 讟讛专讛 谞讜讛讙 诪讗讬 讻"砖 讗讬讻讗 讘讟讛讜专 注诐 讛讝讘讛 讚讘讬谉 讘讝讘 注诐 讛讝讘讛 讜讘讬谉 讘讟讛讜专 注诐 讛讝讘讛 诇讬讻讗 讗诇讗 诪砖讜诐 讛专讙诇 注讘讬专讛 讗讘诇 讚讘专讬 专砖"讬 讚讻"砖 讟讛讜专 注诐 讛讝讘讛 讛讜讗 注"驻 诪讛 砖讗诪专 专砖讘"讗 讘讙诪专讗 讘讗 讜专讗讛 注讚 讛讬讻谉 驻专爪讛 讟讛专讛 讘讬砖专讗诇 砖诇讗 砖谞讬谞讜 诇讗 讬讗讻诇 讛讟讛讜专 注诐 讛讟诪讗讛 讗诇讗 诇讗 讬讗讻诇 讛讝讘 讻讜' 讜讛讬讬谞讜 讘讝诪谞诐 砖讛讬讜 讗讜讻诇讬诐 讞讜诇讬讛谉 讘讟讛专讛 讻驻专砖"讬 诇拽诪谉 讜讝讛讜 讻"砖 讛讟讛讜专 注诐 讛讝讘讛 砖讻转讘 专砖"讬 讚讘诇讗讜 讛讗讬 讟注诪讗 诪砖讜诐 讛专讙诇 注讘讬专讛 谞诪讬 诇讗 讛讬讛 讗讜讻诇 讛讟讛讜专 注诐 讛讝讘讛 讜讝讛讜 讘专讜专:


转讜住' 讘讚"讛 讜诇讗 转讞转 讻讜' 讻讚驻专砖"讬 讘驻专拽 砖谞讬 讚讙讬讟讬谉 讻讜' 讜讘讚"讛 讻讙讜谉 专砖讘"讬 讻讜' 讚讗诪专 诇拽诪谉 驻专拽 讘"诪 讻讬 讛讜讛 讻讜' 讜讘讚"讛 砖诪讗 讬砖讻讞 讻讜' 讘驻' 砖谞讬 讚讘"拽 讛讻讬专 讻讜' 讻爪"诇:


讘讚"讛 诇讗 讬注诪讜讚 讻讜' 驻讬' 讗驻讬' 专讘谞谉 讻讜' 讚讻讬讜谉 讚爪专讬讱 诇砖转讜转 讗讬讻讗 诇诪讬讞砖 讻讜' 注讻"诇 专"诇 讚讻讬讜谉 讚爪专讬讱 诇砖转讜转 讛"诇 讻讞驻抓 讛爪专讬讱 诇讜 讜诇讗驻讜拽讬 诪诪讗谉 讚诪驻专砖 讚讛"谞 讗讬讬专讬 讘砖讜转讛 讘讻诇讬 讛爪专讬讱 诇讜 讜注讬讬谉 讘专"谉 讜拽"诇:

转讞转 讬砖诪注讗诇 讜诇讗 转讞转 讻讜'. 注讬讬谉 驻讬专砖"讬 讜讘注专讜讱 驻讬专砖 讜诇讗 转讞转 住转诐 谞讻专讬 讜诇讗 转讞转 讞讘专 砖讛讬讜 驻专住讬讬诐 拽讜专讬谉 诇讻讜诪专讬诐 讞讘专讬谉 讜讛讬讜 讗讜转谉 讞讘专讬谉 专注讬诐 诪讗讜讚 讜诪爪讬专讬谉 诇讬砖专讗诇. 讜诇讗 转讞转 转"讞 诇驻讬 砖转"讞 讗讬谉 诇讜 讗讬诪讛 讜诪诪砖诇讛 讜讻讜' 讜讬砖 诇讜 讗讬诪讛 讟驻讬 诪讬转讜诐 讜讗诇诪谞讛 讻谉 驻讬专砖 讘注专讱 讞讘专 讜讘注专讱 讗住讬 讜讛讗专讬讱 注"砖:


讻讗砖 诇谞注讜专转 讻讜'. 讛讚诪讬讜谉 讻诪讜 砖讛谞注讜专转 砖讛讜讗 讚讘专 讛讙专讜注 诪谉 讛驻砖转谉 谞砖专祝 讘拽诇 注"讬 讛讗砖 讻谉 讛专注 诪谉 讛讞诇讜诐 谞转讘讟诇 诪讬讚 注"讬 转注谞讬转 讘讜 讘讬讜诐:





诪讛专"诐

讘讙诪' 砖谞讗诪专 诇专讜诪诐 讘讬转 讗诇讛讬谞讜 讜诇讛注诪讬讚 讞专讘讜转讬讛 讜诇转转 诇谞讜 讙讚专 讘讬讛讜讚讛 讻谉 住讜祝 讛驻住讜拽 讜讝讛 砖诪住讬讬诐 专砖"讬 讜注"讬 讻谉 讝讻讬谞讜 诇转转 诇谞讜 讙讚专 讘讬讛讜讚讛:


讘专砖"讬 讚"讛 讜诇讗 转讞转 注讻讜"诐 讗讚讜诪讬诐 砖讛讬讜 讻讜' 讻爪"诇:


讘转讜住' 讚"讛 讜诇讗 转讞转 讞讘专 讻讜' 讜讛专"专 讬注拽讘 诪驻专砖 讚讞讘专讬诐 讛讬讜 讻讜诪专讬诐 诪驻专住讬讬诐 讻讜' 讜讛讬讬谞讜 讚砖拽诇 讛讻讜诪专 砖专讙讗 讻讜' 讻爪"诇:


讘转讜住' 讚"讛 讻讙讜谉 讗谞谉 诪驻住讬拽讬谉 讘讬谉 诇拽"砖 讘讬谉 诇转驻诇讛 讻讜' 讜讬"诇 转讜专转讜 讛讬转讛 讗讜诪谞转讜 讗讜 注讚讬讬谉 诇讗 讛讬转讛 砖注讛 注讜讘专转 诇驻讬 讛谞专讗讛 诪讚讘专讬 讛诪驻专砖讬诐 讜讛驻讜住拽讬诐 讚讛讗 讚拽转谞讬 诪转谞讬' 讗诐 讛转讞讬诇讜 讗讬谉 诪驻住讬拽讬诐 讗驻讬' 诪住注讜讚讛 诇转驻诇讛 讛讬讬谞讜 讛讬讻讗 讚讗讬讻讗 注讚讬讬谉 砖讛讜转 诇讛转驻诇诇 讻诪讜 砖讻转讘讜 讛转讜住' 诇注讬诇 讜讛讗 讚拽转谞讬 住讬驻讗 诪驻住讬拽讬谉 诇拽"砖 讜讗讬谉 诪驻住讬拽讬谉 诇转驻诇讛 讚诪讜拽诪讬谞谉 诇讛 讘转讜专转讜 讗讜诪谞转讜 讛讬讬谞讜 讗驻讬' 讛讬讻讗 讚砖注转 讛转驻诇讛 注讜讘专转 讚讗讬 讘砖讗讬谉 讛砖注讛 注讜讘专转 驻砖讬讟讗 讚讛讗 拽转谞讬 专讬砖讗 讚讗驻讬' 诪住注讜讚讛 讗讬谉 诪驻住讬拽讬谉 讜讛讗 讚拽讗诪专 谞诪讬 讘讙诪' 讻讙讜谉 讗谞讜 砖讗讬谉 转讜专转谞讜 讗讜诪谞转谞讜 诪驻住讬拽讬谉 诇拽"砖 讜诇转驻诇讛 讛讬讬谞讜 谞诪讬 讚讜拽讗 砖讛砖注讛 注讜讘专转 讗讘诇 讛讬讻讗 砖讗讬谉 讛砖注讛 注讜讘专转 讗讬谉 诪驻住讬拽讬谉 诪转讜专讛 诇转驻诇讛 讗驻讬' 讗谞讜 砖讗讬谉 转讜专转谞讜 讗讜诪谞转谞讜 讚诇讗 讙专注 转讜专转谞讜 诪住注讜讚讛 砖讗讬谉 诪驻住讬拽讬谉 诪诪谞讛 诇转驻诇讛 讛讬讻讗 砖讗讬谉 讛砖注讛 注讜讘专转 讜讛讬讬谞讜 讚拽讗 诪转专爪讬 讗讜 注讚讬讬谉 诇讗 讛讬转讛 讛砖注讛 注讜讘专转 专"诇 讜诇讻讱 讗讬谉 转讜专转讜 讗讜诪谞转讜 讗讬谉 诪驻住讬拽讬谉 诪讚讘专讬 转讜专讛 诇转驻诇讛 讗讘诇 讬砖 诇讛拽砖讜转 诪讛 讛讜讗 讟注诪讜 砖诇 专' 讬专诪讬讛 砖讛讬讛 诪诪讛专 诇爪讗转 诪诪谞讛 讜讻诇 砖讻谉 诇砖讬谞讜讬讬讗 拽诪讗 砖讛讬转讛 转讜专转讜 讗讜诪谞转讜 讜讻讬 诇讗 讬讚注 诪转谞讬' 讚拽转谞讬 诪驻住讬拽讬诐 诇拽"砖 讜讗讬谉 诪驻住讬拽讬诐 诇转驻诇讛 讜诪讜拽诪讬谞谉 诇讛 讘转讜专转讜 讗讜诪谞转讜 讜讬砖 诇转专抓 讚专' 讬专诪讬讛 诇讗 讛讬讛 诪讞讝讬拽 注爪诪讜 诇转讜专转讜 讗讜诪谞转讜 讻诇 讻讱 讗讘诇 讗讬谉 诇转专抓 讚讛讗 讚拽转谞讬 诪转谞讬转讬谉 讗讬谉 诪驻住讬拽讬谉 诇转驻诇讛 诇诪讬 砖转讜专转讜 讗讜诪谞转讜 讛讜讬 驻讬专讜砖讜 砖讗讬谉 讞讬讬讘 诇讛驻住讬拽 讗讘诇 讗诐 专爪讛 诇讛驻住讬拽 诪驻住讬拽 讜诇讻谉 讛讬讛 专' 讬专诪讬讛 诪住专讛讘 诇注诪讜讚 讚讗诐 讻谉 诇讗 讬转讬讬砖讘 诪讛 砖讻转讻讜 讛转讜住' 讘讚讘讜专 砖讗讞专 讝讛 讻讙讜谉 专讘讬 砖诪注讜谉 讜讞讘讬专讬讜 讜讛讗 讚拽讗诪专 诇拽诪谉 讻讬 讛讜讛 诪讟讬 讝诪谉 转驻诇讛 诇讘讬砖 讜诪讻住讬 讜诪爪诇讬 讚讛讜讛 诪爪诇讬 讛讬讬谞讜 拽"砖 讜讗讬 讛讜讛 驻讬专讜砖讜 讚诪转谞讬转讬谉 讗讬谉 诪驻住讬拽讬谉 讗讬谉 讞讬讜讘 诇讛驻住讬拽 讜讗诐 专讜爪讛 诇讛驻住讬拽 诪驻住讬拽 诇讗 讛讬讛 拽砖讛 诪讬讚讬 讚砖诪讗 诪讞诪讬专 注诇 注爪诪讜 讛讬讛 讜讛讬讛 诪驻住讬拽 讜诇讘讬砖 讜诪讻住讬 讜诪爪诇讬 讜拽"诇:


讚"讛 砖诪讗 讬砖讻讞 讻讜' 讗诇讗 砖诪讗 讬砖讻讞 讗转 讛诪讞讟 讜讻讬' 讜诇讘住讜祝 讜讻讜' 讜砖讻讞 砖讛讜讗 砖讘转 讜讛讗 讚诇讗 驻讬专砖讜 讘拽讜谞讟专住 砖诪讗 讬砖讻讞 讛砖讘转 讜讬爪讗 讚讗"讻 讬拽砖讛 诇讱 讜诇诪讛 诇讗 讛爪谞讬注 讗转 讛诪讞讟 拽讜讚诐 讛砖讘转 讜诇讗 砖讬讬讱 诇讜诪专 砖砖讻讞 砖讛讜讗 砖讘转 讜诇讻讱 诇讗 讛爪谞讬注 讗讜转讛 讝讛 诇讗 砖讬讬讱 讚讗"讻 讻诇 讚讬谞讬 讛砖讘转 砖讗诪专讜 讞讻诪讬诐 砖讬砖 诇讗讚诐 诇注砖讜转 讘注"砖 谞讬讞讜砖 砖诪讗 讬砖讻讞 砖讛讜讗 砖讘转 讗诇讗 讜讚讗讬 讻诇 讗讚诐 讛讜讗 谞讝讛专 讘注"砖 诇讝讻讜专 讬讜诐 讛砖讘转 讗诇讗 讘砖注转 讬爪讬讗讛 诇专讛"专 驻注诪讬诐 砖讗讚诐 讬讜爪讗 驻转讗讜诐 注诐 诪讛 砖讘讬讚讜 讜砖讜讻讞 砖讛讜讗 砖讘转 讜诇讻讱 讗诪专讜 砖诪讗 讬砖讻讞 砖讛讜讗 砖讘转 讜讬爪讗 注诐 讛诪讞讟 讜拽"诇:


讚"讛 诇讗 讬注诪讜讚 讜讻讜' 讘讞驻爪讬诐 讛爪专讬讻讬诐 诇讜 讜讻讜' 讚讻讬讜谉 讚爪专讬讱 诇砖转讜转 讜讻讜' 专"诇 讻讬 讛讬讻讬 讚诪讜讚讜 讚讘谞谉 讚讗诐 讛讬讛 讛讚讘专 讛诪讟诇讟诇 讞驻爪讬诐 讛爪专讬讻讬诐 诇讻讘讜讚讜 砖诇讗 讬注诪讜讚 讘专讛"专 讜讬讟诇讟诇 讘专讛"讬 讚诪转讜讱 砖爪专讬讱 讞讬讬砖讬谞谉 砖诪讗 讬讘讬讗谞讜 讗诇讬讜 讚"谞 讻砖注讜诪讚 讘专讛"专 讜砖讜转讛 讘专讛"讬 讗驻讬诇讜 讛讜讬 讛诪砖拽讛 讘讻诇讬 砖讗"爪 诇讜 诪"诪 讛讬讛 爪专讬讱 讛讜讗 诇砖转讜转 讜诪转讜讱 讝讛 讬讘讬讗谞讜 讗爪诇讜 讻谉 诪砖诪注 诪驻讬' 专砖"讬 诇拽诪谉 讜注讬讬谉 讘讛专"谉:


讘讗"讚 讚讛讻讬 讗诪专讬谞谉 讛转诐 讛砖转讬谉 诪讬诐 讜讚拽 讞讬讬讘 讞讟讗转 驻讬' 讗诐 注讜诪讚 讘专讛"专 讜诪砖转讬谉 讗讜 专拽 诇专讛"讬 讞讬讬讘 讞讟讗转 讗诇诪讗 讚注拽讬专转 讛砖转谉 讗讜 讛专讜拽 诪转讜讱 讙讜驻讜 讞砖讬讘 注拽讬专讛 讜讗"讻 讛"讛 谞诪讬 砖讛谞讞转 讛诪砖拽讛 砖砖讜转讛 讜谞讞 讘讘讟谞讜 讞砖讬讘 讛谞讞讛:


讘讗"讚 讜专砖"讬 转讬专抓 讘讛诪讜爪讗 转驻讬诇讬谉 讘注谞讬谉 讗讞讚 讜讘驻专拽 讘' 讚注讬专讜讘讬谉 驻专讬砖讬转 讻爪"诇 讜专"诇 讚讘驻"讘 讚注讬专讜讘讬谉 讚祝 讻' 诪讘讬讗讬诐 砖诐 讛转讜住' 驻讬专砖"讬 讚驻' 讛诪讜爪讗 转驻讬诇讬谉 讜讻讜转讘讬谉 讘砖诐 专砖"讬 讗讬讱 砖讛讜讗 诪转专抓 讚讛驻讛 讛讜讗 诪拽讜诐 驻讟讜专 讜讗"讻 谞讞讬诐 讛诪讬诐 砖砖讜转讛 讘驻讬讜 讘诪拽讜诐 驻讟讜专 拽讜讚诐 砖谞讞讬诐 讘讘讟谞讜 讜诪拽砖讬诐 砖诐 注诇讬讜 讜诪住拽谞讗 讚诪诇转讗 砖诐 诪驻专砖讬诐 讘砖诐 专"转 讚讛讘诇讬注讛 讞砖讬讘 讛谞讞讛 讜讗"讻 讻砖专讗砖讜 诪讘讞讜抓 讜专讜拽讜 讘驻谞讬诐 讛讜讜 讛注拽讬专讛 讜讛讛谞讞讛 讘讞讚讗 专砖讜转讗 注"砖 讗讘诇 转讬诪讛 诇讬 讚讻讚 诪注讬讬谞转 讘驻讬' 讘驻专拽 讛诪讜爪讗 转驻讬诇讬谉 谞专讗讛 诪讚讘专讬 专砖"讬 砖讛讜讗 诪转专抓 讙"讻 讻转讬专讜抓 讛转讜住' 讚讛讻讗 讜诇讗 讘注谞讬谉 讗讞专 讜讗讜诇讬 砖讙讬专住讗 讗讞专转 讛讬讛 诇讛转讜住' 讘驻讬专砖"讬 讚讘讛诪讜爪讗 转驻讬诇讬谉 讜讚讜"拽:





讞讻诪转 砖诇诪讛

专砖"讬 讘讚"讛 讻讬讜爪讗 讘讜 讻讜' 讜讻"砖 讟讛讜专 注诐 讛讝讘讛 谞"讘 诪讛 砖驻住拽 专砖"讬 讻"砖 讗讬谞讜 讻谉 讘讙诪专讗 讗诇讗 专砖"讬 诇讝诪谉 讛讝讛 驻住拽 讚讗讬谉 讚讬谉 讟讛专讛 谞讜讛讙 注讬讬谉 诇拽诪谉 讜拽"诇. (注讬讬谉 讘诪讛专砖"讗):





专砖"砖

讙诪专讗 [砖谞讗诪专 讻讜' 讜诇讛注诪讬讚 讞专讘讜转讬讜. 爪"诇 讜讙讜诪专] :



砖诐 讛讗 转谞讬 诇讬讛 专讬砖讗 讗"诪. 讜讛拽砖讛 讛讙专注"讗 讝"诇 谞讬诪讗 讚讗砖诪注讬' 讚讗驻讬' 诇转驻诇转 注专讘讬转 讚砖讻讬讞讗 砖讻专讜转 讜讝诪谞讛 讻诇 讛诇讬诇讛 诇讗 讞讬讬砖讬谞谉 讚讬诇诪讗 讗转讬 诇诪讬驻砖注 讻讜' 讜诇讬 注讜讚 拽砖讛 讚讬诇诪讗 讗砖诪注讬谞谉 讚讗祝 讚诪驻住讬拽讬谉 诇拽"砖 诪砖拽专讗讜 讞讜讝专讬谉 诇诪诇讗讻转谉 讜讗讞"讻 诪转驻诇诇讬谉 讜讻诪讜 砖讘讗诪转 讛讚讬谉 讻谉 讻诪"砖 讛专"谉 讜讻"驻 讘砖讜"注 讗砖专 注"讻 讛谞诇注"讚 讚拽讜砖讬讬转 讛砖"住 讛讜讗 诪诇砖讜谉 诪驻住讬拽讬谉 讜讬讛讬讛 驻讬' 讜讛转谞讬讗 专讬砖讗 讻讜' 讻讬讜谉 讚讻讘专 注住讬拽 讜转谞讬 讘讛 讘专讬砖讗 诇讗 讛诇"诇 诪驻住讬拽讬谉 讻讗诇讜 讛讜讗 注谞讬谉 讞讚砖 讗诇讗 讛诇"诇 讜诪驻住讬拽讬谉 诇拽"砖 讗讜 讗讘诇 诪驻住讬拽讬谉 讜讝讛 讚诇讗 讻讙讬' 讛专"谉 砖讻转讘 讘住诪讜讱 讜讝讛 诪讚讜讬讬拽 讘诪讛 砖爪讬讬谉 讛砖"住 讜讗诐 讛转讞讬诇讜 讗"诪 诪驻住讬拽讬谉 诇拽"砖 讜诇讗 爪讬讬谉 讛讗 讚讜讗"诪 诇转驻诇讛 讚诇驻讬专砖"讬 讛讗 注讬拽专 讛拽讜砖讬讗 诪讝讛:



专砖"讬 讚"讛 讞讘专讬诐. 诇拽"砖 讚讝诪谞讛 讚讗讜专讬讬转讗 讻讜' 讜讗"诪 诇转驻诇讛. 讜讛专注"讘 讛讜住讬祝 注诇讬讜 砖讗讬谉 诇讛 讝诪谉 拽讘讜注 讚讗讜专讬讬转讗 诪砖诪注 讚讗讝讬诇 讻讗谉 讘砖讟转 讛专诪讘"诐 讘驻"讗 诪讛诇' 转驻诇讛 砖讛讬讗 注爪诪讛 诪讛"转 专拽 砖讝诪谞讛 诪讚专讘谞谉 讜注' 专"驻 诪讬 砖诪转讜 诪讛 砖驻讬' 讘砖诐 专讘讜转讬讜:



转讜住驻讜转 讚"讛 砖诪讗. 讗诇讗 砖诪讗 讬砖讻讞 讗转 讛诪讞讟 讻讜'. 讛讜爪专讻讜 诇讝讛 讘讻讚讬 砖诇讗 讬拽砖讛 讛讗 讚诇拽诪谉 讬"讘 转讚讘专"讬 讬讜爪讗 讗讚诐 讘转驻讬诇讬谉 讻讜' 诪"讟 讻讜' 讛诇讻讱 诪讚讻专 讚讻讬专 诇讛讜 讜诪讛专"诐 谞讚讞拽 讘讚讘专讬讛诐:



[转讚"讛 诇讗. 讻讚讗诪专 讛讜爪讬讗 讚讬讜 讻讜'. 转讬诪讛 讚讛转诐 讬砖讗专讜 诪讜谞讞讬诐 注诇 讛拽诇祝 诇注讜诇诐 讗讘诇 讛讻讗 讛诪砖拽讛 注爪诪讛 诪讛诇讻转 讜讬讜专讚转 诇转讜讱 诪讬注讬讜 讜讙专注 讗驻讬诇讜 诪砖驻讱 诇讻诇讬 讗讞专 砖讻转讘讜 讛转讜住' 诇注讬诇 (讛' 讘') 讘讚"讛 讗讙讜讝 注"砖] :





讛讙讛讜转 讬注讘"抓

讙诪' 讗讘诇 讘拽砖拽讜砖讬. 谞"讘 谞"诇 讛讬讬谞讜 诪讙讚诇讬诐 讛注砖讜讬诐 诇拽砖拽砖 砖转讜诇讬谉 讘讛诐 讝讜讙 讛诪拽砖拽砖 诇砖注讜转 讗讜 诇讛砖诪讬注 注讬讬专讜转 诇讗住讜祝 讛注诐 诇注转 讛爪讜专讱 讻诪讜 砖谞讛讜讙 讘讗诇讛 讛讗专爪讜转:


转讜住' 住讚"讛 讜诇讗. 讚讞讘专讬诐 讛讬讜 讻讜诪专讬诐 讻讜'. 谞状讘 讝讛讜 讛讗诪转 讜谞讜讚注 砖讛诐 注讜讘讚讬 讛讗砖. 讜讛诪讛 讻讜诪专讬诐 讬砖谞讬诐 讛谞诪爪讗讬诐 讘讗讜诪转 讛驻专住讬讬诐:





讘谉 讬讛讜讬讚注

讻旨指诇 注执讬专, 砖讈侄讙旨址讙旨讜止转侄讬讛旨指 讙旨职讘讜止讛执讬诐 诪执讘旨值讬转 讛址讻旨职谞侄住侄转, 诇职住讜止祝 讞植专值讘指讛 砖讈侄谞旨侄讗直诪址专: (注讝专讗 讟, 讟) "诇职专讜止诪值诐 讗侄转 讘旨值讬转 讗直诇止讛值讬谞讜旨, 讜旨诇职讛址注植诪执讬讚 讗侄转 讞指专职讘止转指讬讜". 诪拽砖讬诐 讚诪砖诪注 讚讜拽讗 讙讘讜讛讬诐 讛讗 砖讜讬谉 诇讬转 诇谉 讘讛, 讜诪谉 专讗讬讛 讚驻住讜拽 诇职专讜止诪值诐 诪砖诪注 讚诇讗 住讙讬 讘砖讜讬谉 讗诇讗 爪专讬讱 诇职专讜止诪值诐? 讜谞专讗讛 诇讬 讘住"讚 讚讘诇讗讜 讛讻讬 转讬拽砖讬 讗讬讱 诪讜讻讬讞 诇讘讬转 讛讻谞住转 诪拽讚讜砖转 讘讬转 讛诪拽讚砖 讚拽讚讜砖转讜 讙讚讜诇讛 讜讞诪讜专讛 讘讬讜转专 砖砖诐 讛砖专讗转 砖讻讬谞讛 讘讙讬诇讜讬 讬讜转专? 讗讱 转讬专讜抓 拽讜砖讬讗 讝讜 驻砖讜讟 讚讘讬转 讛讻谞住转 谞拽专讗 诪执拽职讚指旨砖讈 诪职注址讟鈥� 讜讗诐 讻谉 诇驻讞讜转 爪专讬讱 诇讛讜专讬讚讛 讘诪注诇讛 诪谉 讘讬转 讛诪拽讚砖 诪讚专讙讛 讗讞转, 讜诇讻谉 讘讘讬转 讛诪拽讚砖 讚讻转讬讘 诇职专讜止诪值诐 讛谞讛 讻讗谉 住讙讬 讘砖讜讬诐, 讜讛讗 讚诇讗 诪拽砖讬 注诇 专讘 诪诪转讗 诪讞住讬讬讗 砖诇讗 讛讬讜 讙讙讜转讬讛 讙讘讜讛讬诐 讬讞专讘讛 讚讬"诇 讚专讘 讚讗诪专 讘讙讙讜转讬讛 讙讘讜讛讬诐 转讞专讘 讛注讬专 讛讬讬谞讜 诪讞诪转 注讜谉 讝讛 讘诇讘讚 讗祝 注诇 驻讬 砖讗讬谉 讘讬讚诐 注讜谞讜转 讗讞专讬诐 砖专讗讜讬 砖转讞专讘 讘注讘讜专诐, 讜诪转讗 诪讞住讬讬讗 讛讬讜 讘讛 注讜谞讜转 讗讞专讬诐 砖专讗讜讬 砖转讞专讘 讘注讘讜专诐 讜诇讻谉 讞专讘讛, 讗讘诇 注诇 专讘 讗砖讬 讚讗诪专 讘驻讬专讜砖 诇止讗 讞指专职讘指讛 砖驻讬专 诪拽砖讬 诪谉 讞讜砖 讛专讬讗讜转 讚讞讝讬谞谉 讚讞专讘讛, 讜诪砖谞讬 专讘 讗砖讬 谞诪讬 讻讜谞转讜 讛讬转讛 讻讱.



转旨址讞址转 讬址讚 讞指讘值专 讜职诇止讗 [转旨址讞址转] 转旨址诇职诪执讬讚 讞指讻指诐. 驻讬专讜砖 转讞转 讗驻讜 讜讻注住讜 砖诇 '讞指讘值专' 讜诇讗 转讞转 讗驻讜 讜讻注住讜 砖诇 '转旨址诇职诪执讬讚 讞指讻指诐' 诪驻谞讬 砖讞讘专 注讜砖讛 讘驻注讜诇讜转 讙砖诪讬讜转 诇诪讟讛 讜诇讝讛 讬砖 讙诐 讻谉 诇诪爪讜讗 转专讜驻讛 讻谞讙讚讜, 讗讱 讗驻讜 讜讻注住讜 砖诇 转旨址诇职诪执讬讚 讞指讻指诐 注讜砖讛 专讜砖诐 诪诇诪注诇讛 讻讬 诪谉 讛砖诪讬诐 谞诇讞诪讬诐 诇讜 讜诪讬 讬讜讻诇 诇讘讟诇 诪注砖讛 砖诪讬诐 讞住 讜讞诇讬诇讛! 讜讻谉 诪讛 砖讗诪专 转旨址讞址转 转旨址诇职诪执讬讚 讞指讻指诐 讜职诇止讗 [转旨址讞址转] 讬指转讜止诐 讜职讗址诇职诪指谞指讛, 诪驻谞讬 砖讙诐 讗诇讜 诪谉 讛砖诪讬诐 诪注谞讬砖讬谉 讘注讘讜专诐 砖讚诪注转诐 诪爪讜讬讛 讜诪讜住专讬诐 讚讬谞诐 诇砖诪讬诐, 讗讱 转旨址诇职诪执讬讚 讞指讻指诐 讗驻砖专 砖讛讗讚诐 讬驻讬讬住讛讜 讘讚讘专讬诐 讜讬转专爪讛 讜讬诪讞讜诇, 讗讱 讗诇讜 讗讬谉 诇讛诐 讚注转 诇讛转驻讬讬住 讘转讞谞讜谞讬诐 讗讜 讘讚讘专讬诐 砖讛讗讚诐 讬爪讚拽 注爪诪讜 讜诇讻讱 砖诇讛诐 拽砖讛 讬讜转专 诪谉 转旨址诇职诪执讬讚 讞指讻指诐. 讜诪讛 砖讗诪专 转旨址讞址转 讬址讚 讬执砖讈职诪指注值讗诇 讜职诇止讗 转旨址讞址转 讬址讚 注址讻旨讜旨"诐, 讻讬 讘注讻讜"诐 讬砖 砖谞讗转 讛讚转 讬讜转专, 讜注讜讚 诪砖讜诐 诪注砖讛 砖讛讬讛.



讻旨指诇 讞止诇执讬 讜职诇止讗 讞止诇执讬 诪值注址讬执诐. 谞专讗讛 诇讬 诇讗讜 讘讞讜诇讬 讛砖诇砖讜诇 讗讬讬专讬, 讗诇讗 讘讻讗讘 砖讬讛讬讛 讘讘讟谉 砖讝讛 讗讬谞讜 谞讬讻专 诪讘讞讜抓 讜讛专讜讗讬谉 讗讬谉 诪转驻注诇讬诐 讻诇 讻讱 诇诪讛专 诇讜 讘专讜驻讗 讜注住拽 专驻讜讗讜转, 讜讗驻砖专 诪讛 讚讘讬谞讬 讜讘讬谞讬 讬爪讗 谞讝拽 讗诇 讛讞讜诇讛 诪讞诪转 讛转专砖诇讜转. 讜谞专讗讛 诇讬 讘住"讚 讻讬 专讘讜转讬谞讜 讝"诇 专诪讝讜 讘讗诇讛 讛讚讘专讬诐 诪讜住专 诇讗讚诐 注诇 讞讜诇讬 讛谞驻砖, 讜讛讬讬谞讜 讚职讞止诇执讬 诪值注址讬执诐 专诪讝 注诇 注讜谞讜转 讛谞诪砖讻讬诐 诪讗讻讬诇讛 讜砖转讬讛 讘转注谞讜讙讬诐 讜诪讜转专讜转, 讗砖专 诪讗诇讛 讬讛讬讛 诇讬爪专 讛专注 讞讘诇讬诐 讞讝拽讬诐 诇诪砖讜讱 讗转 讛讗讚诐 诇讘讜专 砖讞转 诇拽诇拽诇 诪注砖讬讜, 讙诐 诪值讬讞讜旨砖讈 专止讗砖讈 专诪讝 诇讘诇讜诇 讛诪讜讞 讘诪讞砖讘讜转 专注讜转 讜驻讙讜诪讜转, 讜谞讻诇诇 讘诪讬讞讜砖 讛专讗砖 讙诐 讛讙讗讜讛 砖讛讬讗 讘专讗砖, 诇讻讱 诪爪谞驻转 讻讛谉 讙讚讜诇 诪讻驻专转 注诇 讙讗讜讛, 讙诐 讻旨职讗值讘 诇值讘 专诪讝 诇讛专讛讜专讬 注讘讬专讛 讚讗诪专讜 专讘讜转讬谞讜 讝"诇 讛专讛讜专讬 注讘讬专讛 拽砖讬诐 诪注讘讬专讛, 讙诐 讗诪专讜 专讘讜转讬谞讜 讝"诇 注讬谞讗 讜诇讘讗 转专讬 住专住讜专讬 讚注讘讬专讛 讗讬谞讜谉, 讜诇讝讛 讗诪专 (讘诪讚讘专 讟讜, 诇讟) 讜职诇止讗 转指转只专讜旨 讗址讞植专值讬 诇职讘址讘职讻侄诐 讜职讗址讞植专值讬 注值讬谞值讬讻侄诐 讜讻讜', 讜讗诪专讜 讗执砖旨讈指讛 专指注指讛 专诪讝 诇谞驻砖 专砖注 讛诪转讚讘拽转 讘讗讚诐 讟讜讘 讜诪讞讟讬讗转讜 讜诪讗讘讚转讜 诪谉 讛注讜诇诐, 讻讗砖专 拽专讛 诇讬讜讞谞谉 讻讛谉 讙讚讜诇 砖砖诪砖 驻' 砖谞讛 讘讻讛讜谞讛 讜诇住讜祝 谞注砖讛 爪讚讜拽讬, 讜注诇 讝讛 诪讘专讻讬诐 讻诇 讬讜诐 砖讈侄诇旨止讗 注指砖讈址谞执讬 讙旨讜止讬, 砖讈侄诇旨止讗 注指砖讈址谞执讬 注侄讘侄讚 讚讛讬讬谞讜 砖诇讗 讚讘拽讛 讘谞讜 谞驻砖 讙旨讜止讬 讜谞驻砖 注侄讘侄讚.



讻旨指诇 专指注指讛 讜职诇止讗 讗执砖旨讈指讛 专指注指讛. 拽砖讗 讛讜讛 诇讬讛 诇诪讬诪专 讜诇讗 专指注址转 讗执砖旨讈指讛 讻讚谞拽讬讟 讘讗讬讚讱, 讜注讜讚 拽砖讗 诇诪讛 诪驻诇讬讙 讻诇 讻讱 讘旨职讗执砖旨讈指讛 专指注指讛 砖拽砖讛 诪讻诇 专注讜转 砖讘注讜诇诐? 讜谞专讗讛 诇讬 讘住"讚 注诇 驻讬 诪讛 砖谞讗诪专 讘讬讘诪讜转 (住"讙) 讛值讬讻执讬 讚旨指诪执讬 讗执砖旨讈指讛 专指注指讛? 讗指诪址专 讗址讘旨址讬旨值讬: 诪职拽址砖旨讈职讟指讗 诇值讬讛旨 转旨址讻旨指讗 讜旨诪职拽址砖旨讈职讟指讗 诇值讬讛旨 驻旨讜旨诪旨指讗, 讜驻讬专砖 专砖"讬 驻讜诪讗 诇拽诇诇 讜诇讙讚祝 注讚 讝诪谉 住注讜讚讛 讻讚讬 诇爪注专讜, 专指讘指讗 讗指诪址专: 诪职拽址砖旨讈职讟指讗 诇值讬讛旨 转旨址讻旨指讗 讜旨诪职讛址讚旨职专指讗 诇值讬讛旨 讙旨址讘旨指讛旨, 驻讬专砖 专砖"讬 讝"诇 诪讛讚专讗 诇讬讛 讙讘讛 砖诇讗 诇讗讻讜诇 注诪讜 讜诪爪注专转讜 注讬讬谉 砖诐. 讜讗讬讻讗 诇诪讬讚拽 讘讝讛 讟讜讘讗 讞讚讗 诪讛 砖讗诇讛 讝讜 讚砖讗诇 讛值讬讻执讬 讚旨指诪执讬 讗执砖旨讈指讛 专指注指讛? 讜讛诇讗 讝讛 讬讚讜注 诇讻诇 讗讚诐 讚讗砖讛 讛诪爪注专转 讗转 讘注诇讛 讘拽诇诇讜转 讗讜 讘拽讟讟讜转 讜诪专讬讘讜转 讝讜 谞拽专讗转 讘驻讬 讛注讜诇诐 讗执砖旨讈指讛 专指注指讛! 讜注讜讚 拽砖讗 诇诪讛 讝讻专讜 讗讘讬讬 讜专讘讗 讗讜驻谞讬诐 讗诇讜 讜讛诇讗 讬砖 讻诪讛 讗讜驻谞讬诐 注讜讚 讘专注讜转 讛讗砖讛, 讜注讜讚 诇诪讛 讛讝讻讬专 诪职拽址砖旨讈职讟指讗 诇值讬讛旨 转旨址讻旨指讗 讚讛讗 讘讝讛 讗讬谉 注讜砖讛 专注讛? 讜注讜讚 诇驻讬专讜砖 专砖"讬 讚驻讬专砖 讚讘专讬 专讘讗 诪讛讚专讗 诇讬讛 讙讘讛 砖诇讗 诇讗讻讜诇 注诪讜 诪讛 专注讛 讬砖 诇讘注诇讛 讘讝讛, 讜诇诪讛 讬爪讟注专 讛专讘讛 讗诐 诇讗 转讗讻诇 注诪讜 转转讘讟诇 讘诪讬注讜讟讛? 讜谞专讗讛 诇讬 讘住"讚 讚讘讗诪转 讗诐 讛讗砖讛 注讜砖讛 诪专讬讘讛 讜诪拽诇诇转 讝讜 谞拽专讗转 讗执砖旨讈指讛 拽指砖讈指讛 讗讜 讗执砖旨讈指讛 诪指专指讛, 讻诪讜 砖谞讗诪专 (拽讛诇转 讝, 讻讜) 讜旨诪讜止爪侄讗 讗植谞执讬 诪址专 诪执诪指旨讜侄转 讗侄转 讛指讗执砖指旨讈讛, 讜讻诪讜 讚讗讬转讗 讛转诐 讚讗"诇 讻讙讜谉 讗诪讱, 讜诪住讬拽 讘讙诪专讗 讚讛讜讜转 转拽讬驻讛 诪讗讚, 讗讱 转讜讗专 讗执砖旨讈指讛 专指注指讛 讝讛 专讗讜讬 诇讛讗诪专 注诇 讗砖讛 讛讙讜专诪转 诇讘注诇讛 专注 讘注谞讬谉 讛讗讬砖讜转, 砖讙讜专诪转 诇讜 注讜谉 砖讻讘转 讝专注 诇讘讟诇讛 讗砖专 注讜谉 讝讛 谞拽专讗 专址注, 讜讻诪讜 砖讗诪专讜 专讘讜转讬谞讜 讝"诇 注诇 驻住讜拽 (讘专讗砖讬转 诇讞, 讝) 讜址讬职讛执讬 注值专 讘职旨讻讜止专 讬职讛讜旨讚指讛 专址注 讜讻讜', 讜诇讻谉 讛讙讜专诪转 专讗讬讬转 拽专讬 诇讘注诇讛 谞拽专讗转 讗执砖旨讈指讛 专指注指讛 注诇 砖诐 注讜谉 讝讛 砖谞拽专讗 注诇讬讜 砖诐 '专址注'. 讜诇讻谉 砖讗诇 讛值讬讻执讬 讚旨指诪执讬 讗执砖旨讈指讛 专指注指讛? 诪讛 讙专诪讗 注讜砖讛 讘讚讘专 讛谞拽专讗 专注. 讜职讗指诪址专 讗址讘旨址讬旨值讬: 诪职拽址砖旨讈职讟指讗 诇值讬讛旨 转旨址讻旨指讗 讜旨诪职拽址砖旨讈职讟指讗 诇值讬讛旨 驻旨讜旨诪旨指讗, 驻讬专讜砖 讬砖 诪讬谞讬 诪讗讻诇讬诐 讜诪讬谞讬 诪砖拽讬谉 砖讛诐 诪专讘讬诐 讛讝专注 讜诪讞诪诪讬诐 讛讗讚诐 讜诪注讜专专讬谉 讘拽专讘讜 讗砖 讛转讗讜讛 砖诇 讛诪砖讙诇, 讜讛讗讜讻诇 讜砖讜转讛 诪讛诐 讬转诇讛讘 讘转讗讜转 讛转砖诪讬砖 砖讗诐 诇讗 讬砖诪砖 诪讜讻专讞 砖讬专讗讛 拽专讬, 讜讝讜 讛讗砖讛 诪职拽址砖旨讈职讟指讗 诇值讬讛旨 转旨址讻旨指讗 讘诪讬谞讬 诪讗讻诇讬谉 讜诪砖拽讬谉 讗诇讜 讻讚讬 砖转讘注专 讘拽专讘讜 讗砖 讛转讗讜讛, 讜讗讞专 讻讱 诪职拽址砖旨讈职讟指讗 诇值讬讛旨 驻旨讜旨诪旨指讗 讘讞讬专讜驻讬谉 讜讚讘专讬 专讬讘讜转 讻讚讬 砖诇讗 讬砖诪砖 注诪讛 讜讬砖谉 讞诐 讘讛讘注专转 讗砖 讛转讗讜讛, 讜讗讝 诪讜讻专讞 砖讬爪讗 诪诪谞讜 砖讻讘转 讝专注 诇讘讟诇讛 砖讛讜讗 注讜谉 讛谞拽专讗 专注, 讜诇讻谉 讛讬讗 讛讙讜专诪转 诇讝讛 谞拽专讗转 讗执砖旨讈指讛 专指注指讛.
讜职专指讘指讗 讗指诪址专 诪职拽址砖旨讈职讟指讗 诇值讬讛旨 转旨址讻旨指讗 讻讗砖专 驻专砖谞讜 讘诪讬谞讬 诪讗讻诇 讜诪砖拽讛 讛诪讘注讬专讬诐 讗砖 转讗讜转 讛转砖诪讬砖, 讜讗讞专 讻讱 讻砖讛诐 讬砖谞讬诐 诪职讛址讚旨职专指讗 诇值讬讛旨 讙旨址讘旨指讛旨 讜讛讜讗 诇砖讜谉 谞拽讬讛, 讻诇讜诪专 转讜讘注讛 诇转砖诪讬砖 讜讛讬讗 诪讜专讚转 讜诪住专讘转 讜诇讗 转专爪讛 诇砖诪砖 注诪讜 讜讝讛 讘讛讻专讞 讬专讗讛 砖讻讘转 讝专注 诇讘讟诇讛. 讗讜 谞专讗讛 诇讬 讚讘专讬 专指讘指讗 诪职拽址砖旨讈职讟指讗 诇值讬讛旨 转旨址讻旨指讗 专爪讜谞讜 诇讜诪专 诪拽砖讟转 讙讜驻讛, 讻讬 讛讗砖讛 谞拽专讗转 砖诇讞谉 讻诪讜 砖讗诪专讜 讘讙诪专讗 砖诇讞谉 注专讻转讬 诇讜 讜讻讜', 讜讛讬讬谞讜 诪拽砖讟转 注爪诪讛 讘转讻砖讬讟讬谉 谞讗讬诐 讻讚讬 诇注讜专专 诇讘讜 讘转讗讜转 转砖诪讬砖 诇讘讗 注诇讬讛, 讜讗讞专 讻讱 讻砖讘讗讬谉 诇讬砖谉 诪职讛址讚旨职专指讗 诇值讬讛旨 讙旨址讘旨指讛旨 砖讗讬谞讛 专讜爪讛 诇砖诪砖 讜注诇 讬讚讬 讻讱 诪讜讻专讞 砖讬专讗讛 拽专讬. 谞诪爪讗 诇驻讬 讝讛 讗执砖旨讈指讛 专指注指讛 讛讬讬谞讜 讗讜转讛 讛讙讜专诪转 诇讘注诇讛 爪注专 讛谞驻砖讬讬, 砖讙讜专诪转 诇讜 诇讛讜爪讬讗 砖讻讘转 讝专注 诇讘讟诇讛 砖讛讜讗 注讜谉 讛谞拽专讗 专址注, 讜诇讝讛 讗诪专 讻旨指诇 专指注指讛 讜职诇止讗 讗执砖旨讈指讛 专指注指讛 砖讻诇 爪注专 专注讛 砖转讘讗 诇讙讜祝 讗讬谞讛 谞讜讙注转 诇谞驻砖 讗诇讗 讛爪注专 诇讙讜祝 讚讜拽讗 讜讝讛 讬住讘讜诇 讛讗讚诐, 讜专拽 讗执砖旨讈指讛 专指注指讛 讻谞讝讻专 诇注讬诇 砖爪注专 砖诇讛 谞讜讙注 诇谞驻砖 讝讜 拽砖讛 诪讗讚, 讬注谉 讻讬 讘爪注专 讛讙讜祝 讬讜爪讗 讟讜讘讛 诇讗讚诐 砖讬讜注讬诇 诇讜 诇讻驻专转 注讜谞讜转, 诪讛 砖讗讬谉 讻谉 爪注专 讛谞驻砖 砖诇 讗砖讛 专注讛 讛谞讝讻专 诇注讬诇 讗讚专讘讛 诪讙讚讬诇 注讜谞讜转. 讜诇讻谉 讚拽讚拽 诇讜诪专 '讜职诇止讗 讗执砖旨讈指讛 专指注指讛' 砖诇讗 讗诪专 讜诇讗 '专指注址转 讗执砖旨讈指讛' 讚讗诐 讛讜讛 谞拽讬讟 讻谉 讛讜讛 诪砖诪注 注诇 爪注专 讛讘讗 诪谉 讛讗砖讛 诪爪讚 拽讟讟讜转 讜诪专讬讘讜转 讜拽诇诇讜转 砖讛讜讗 爪注专 讙讜驻谞讬讬, 讜注转讛 谞拽讬讟 讻谉 诇诇诪讚谞讜 砖讛讜讗 诪讚讘专 讘爪注专 谞驻砖讬讬.



讬指驻指讛 转旨址注植谞执讬转 诇址讞植诇讜止诐, 讻旨职讗值砖讈 诇执谞职注止专侄转. 谞专讗讛 诇讬 讘住"讚 讗诪专讜 专讘讜转讬谞讜 讝"诇 讗值讬谉 讞植诇讜止诐 讘旨职诇止讗 讚旨职讘指专执讬诐 讘旨职讟值诇执讬诐, 诇讻谉 转砖诇讬讱 讞爪讬 诪谉 讗讜转讬讜转 讞植诇讜止诐 砖讛诐 讗讜转讬讜转 讜讗"讜 诪"诐 讛讗讞专讜谞讬诐, 讜转拽讞 讞爪讬讜 砖讛讜讗 讞诇 讜转爪专祝 讝讛 注诐 讗讜转讬讜转 爪讜止诐 诇诪驻专注 讗讝 注讜诇讛 讘讬讚讱 爪讬专讜祝 诪讜爪诇讞, 专诪讝 讘讝讛 注诇 讬讚讬 爪讜诐 讬讛讬讛 讛讗讚诐 诪讜爪诇讞 讘讞诇讜诐 砖讬转讛驻讱 诇讟讜讘讛, 诇讻讱 讛专诪讝 砖诇 诪讜爪诇讞 谞注砖讛 注诇 讬讚讬 爪讬专讜祝 讛讗讜转讬讜转 讘讝讛 讜讘讝讛 诇诪驻专注! 讙诐 谞专讗讛 诇讬 讘住"讚 '讟讜讘 讜谞讗讛 讛转注谞讬转 诇讞诇讜诐' [1128] 注讜诇讛 讻诪谞讬谉 转讬讘讜转 '讻诪讜 讛讗砖 诇谞注讜专转' [1128] 讘讚拽讚讜拽. 讗讜 讛专诪讝 讻讱 '讟讜讘 讜谞讗讛 转注谞讬转 诇讞诇讜诐' [1123] 注讜诇讛 讘诪住驻专 转讬讘讜转 '讻诪讜 讗砖 诇谞注讜专转' [1123] 讘讚拽讚讜拽. 讜讗讜诪专讜 讻旨职讗值砖讈 诇执谞职注止专侄转 注讬讬谉 诪讛专砖"讗 讝"诇 诪讛 砖讻转讘 讘讟注诐 讛讚诪讬讜谉 讛讝讛. 讜注讜讚 谞专讗讛 诇讬 讘住"讚 讻讬 讛谞注讜专转 讛讬讗 砖诇 驻旨执砖讈职转旨指谉 讜讬讚讜注 砖讛驻砖转谉 讛讜讗 讙讘讜专讛 讜讛爪诪专 讞住讚 讜讻谞讝讻专 讘讝讜讛专 (转讝专讬注 讚祝 谞"讗 讜注讬讬谉 诪拽讚砖 诪诇讱 讬注讜讬谉 砖诐) 讜诇讻谉 讛讗砖 砖讛讜讗 讙讘讜专讛 谞讗讞讝 转讻祝 讘驻砖转谉 讻讬 讛讜讗 诪谉 讘诪讬谞讜, 讗讘诇 讘爪诪专 砖讛讜讗 讞住讚 讗讬谞讜 谞讗讞讝, 讜讻谉 讛注谞讬谉 讙讘讬 讞诇讜诐 砖讛讜讗 讘讗 诪诪讜讞讬谉 讚拽讟谞讜转 砖讛"住 [砖讛讜讗 住讜讚] 砖诪讜转 '讗诇讛讬诐'. 讜讬讚讜注 砖讘讬讜诐 讛转注谞讬转 讛讗讚诐 谞讬讝讜谉 诪诪讜讞讬谉 讚拽讟谞讜转 砖讛"住 砖诪讜转 讗诇讛讬诐. 讜诇讻谉 讛讗讚诐 讘转注谞讬转 爪专讬讱 诇讻讜讬谉 讘砖诪讜转 讗诇讛讬诐 讻诪谞讬谉 转注谞讬"转 [930] 讻诪讜 砖讗诪专讜 专讘讜转讬谞讜 讝"诇 讘砖注专 专讜讞 讛拽讜讚砖 (讚祝 讞'). 讜诇讻谉 讗诪爪注 转注谞讬转 讬砖 '注谞讬' 砖讗讜转讜 讛讬讜诐 讛讜讗 注谞讬 讜讗讬谞讜 注砖讬专 诇讛讬讜转 谞讬讝讜谉 诪诪讜讞讬谉 讚讙讚诇讜转 砖讛"住 (拽讛诇转 讝, 讬讘) 讜职讛址讞指讻职诪指讛 转职旨讞址讬侄旨讛 讘职注指诇侄讬讛指 讻谞讝讻专 讘讝讜讛专 讘砖诇讞. 讜谞诪爪讗 讻诪讜 砖讛讗砖 砖讛"住 讙讘讜专讛 诪转讗讞讝 讘谞注讜专转 砖讛"住 讙讘讜专讛 砖讛讜讗 诪讬谉 讘诪讬谞讜 讻谉 讛转注谞讬转 砖讛"住 讛拽讟谞讜转 驻讜注诇 讘讞诇讜诐 砖讛讜讗 讘讗 诪住讜讚 讛拽讟谞讜转 诇转拽谞讜 讜诇讛讟讬讘讜, 讜注诇 讚专讱 讝讛 讗诪专讜 讗讬谉 讛讙讘讜专讜转 诪转诪转拽讬谉 讗诇讗 讘砖专砖诐 讘住讜讚 讜住讻住讻转讬 诪爪专讬诐 讘诪爪专讬诐, 讜讚注 讚诪"砖 谞职注止专侄转 讜诇讗 讗诪专讜 驻旨执砖讈职转旨指谉? 诪驻谞讬 砖讚专讱 讛注讜诇诐 诇砖专讜祝 讛谞注讜专转 砖讛讬讗 驻住讜诇转 讛驻砖转谉 讜诇讗 讬砖专驻讜 讛驻砖转谉.



讗值讬谉 诪址住职驻旨执讬拽执讬谉 诇执讻职转旨止讘 讞植诇指诇指讛旨 砖讈侄诇 专指砖讈讜旨转. 谞专讗讛 诇讬 砖讝讛 谞讗诪专 注诇 诪诇讻讬诐 讛专讗砖讜谞诐 讗砖专 讛讬讜 讻诇 注谞讬讬谞讬 诪诇讻讜转诐 诪住讜专讛 讘讬讚诐 讜讘讛谞讛讙转 讚注转诐 砖讛讻诇 谞注砖讛 讜谞讙诪专 讘讘讞讬专转诐 讜讘讬讚讬注转诐, 讜诇讻谉 讘砖讘讬诇 转讬拽讜谉 讛注讜诇诐 讛讬讛 谞讜转谉 诇讛诐 讛拽讘"讛 诇讘 专讞讘 注讚 讗讬谉 讞拽专 讻讚讬 诇住讘讜诇 讜诇讛讻讬诇 讘讜 讻诇 注谞讬讬谞讬 讛诪诪砖诇讛 讛爪专讬讻讛 诇注讜诇诐, 诪讛 砖讗讬谉 讻谉 注转讛 讻诇 讛注谞讬讬谞讬诐 诪讘讬转 讜诪讞讜抓 诪住讜专转 讘讬讚 砖专讬诐 驻拽讬讚讬诐 讗讬砖 讗讬砖 注诇 驻拽讜讚转讜 讜讞诇讜拽讬诐 诇讻诪讛 诪讞诇讜拽讜转, 诇讻谉 讗讬谉 讘专讜讞讘 诇讘诐 讞讬讚讜砖 谞驻诇讗 诪讗讚.



注指讘职讚讜旨 诇值讬讛旨 注侄讙职诇指讗 转旨执诇职转旨指讗. 驻讬专砖 专砖"讬 讝"诇 砖诇讬砖讬 诇讘讟谉. 讜谞专讗讛 诇讬 讘住"讚 讛讟注诐 砖讚拽讚拽讜 诇注砖讜转 诇讻讘讜讚讜 注讙诇讗 转诇转讗 砖讛讜讗 砖诇讬砖讬 诇讘讟谉, 诪驻谞讬 砖讛讬讛 讛讜讗 讞讻诐 讜讗讘讬讜 专址讘 讗执讬讚执讬 讞讻诐 讜讙诐 讗讘讬讜 砖诇 专址讘 讗执讬讚执讬 讛讬讛 讞讻诐 砖砖诪讜 专址讘 讗址讘旨执讬谉, 讻讚讗讬转讗 诇拽诪谉 (讘驻"讘 讚祝 讻讙:) 专址讘 讛讜旨谞指讗 讛植讜指讛 专指讙执讬诇 讚旨址讛植讜指讗 讞指诇执讬祝 讜职转指谞执讬 讗址驻旨执讬转职讞指讗 讚旨职专址讘旨执讬 讗址讘旨执讬谉 谞址讙旨职专指讗. 讞指讝指讗 讚旨址讛植讜指讗 专指讙执讬诇 讘旨执砖讈职专指讙指讗 讟讜旨讘指讗 讗指诪址专: 转旨职专值讬 讙旨址讘职专值讬 专址讘职专职讘值讬 谞址驻职拽值讬 诪值讛指讻指讗. 谞址驻职拽值讬 诪执讬谞址讬职讛讜旨 专址讘 讗执讬讚执讬 讘旨址专 讗址讘旨执讬谉, 讜职专址讘 讞执讬旨指讗 讘旨址专 讗址讘旨执讬谉 谞诪爪讗 讙诐 讗讘讬讜 砖诇 专讘 讗讬讚讬 讛讬讛 讞讻诐, 诇讻讱 专讘 讬讛讜讚讛 砖讛讬讛 砖诇讬砖讬 注讘讚讜 诇讬讛 注讙诇讗 转诇讬转讗讛. 讗讬 谞诪讬 谞专讗讛 诇讬 讘住"讚 讚讗讬转讗 讘驻住讞讬诐 讚祝 诪"讟 专址讘 讗执讬讚执讬 讘旨址专 讗址讘旨执讬谉 谞指住执讬讘 讻旨指讛址谞职转旨指讗, 讜址讛植讜讜旨 诇值讬讛旨 转旨职专值讬 讘旨职谞值讬 住职诪执讬讻值讬 专址讘 砖讈值砖讈侄转 讘旨职专值讬讛旨 讚旨职专址讘 讗执讬讚执讬, 讜职专址讘 讬职讛讜止砖讈只注址 讘旨职专值讬讛旨 讚旨职专址讘 讗执讬讚执讬, 讜驻讬专砖讜 讛专讗砖讜谞讬诐 讝"诇 专爪讜谞讜 诇讜诪专 专讗讜讬讬诐 诇住诪讬讻讛 讗诐 讛讬讜 讘讗专抓 讬砖专讗诇. 讜讬讚讜注 讻讬 讛谞住诪讱 讘讗专抓 讬砖专讗诇 谞拽专讗 '专址讘旨执讬' 讘砖诇砖讛 讗讜转讬讜转, 讜诇讻讱 注砖讜 诇讻讘讜讚讜 注讙诇讗 转讬诇转讗. 讗讬 谞诪讬 注砖讜 讻谉 诇讛讜专讜转 砖注砖讜 讝讛 诇讻讘讜讚 讛转讜专讛 砖讘讜 砖谞拽专讗转 讗讜专讬讬转讗 转诇讬转讗讬.





讙诇讬讜谉 讛砖"住 - 专讘讬 注拽讬讘讗 讗讬讙专

讙诪' 讞讘专讬诐 砖讛讬讜 注讜住拽讬诐 讘转讜专讛 诪驻住讬拽讬谉 诇拽"砖. 注讬' 诪"拽 讟' 注"讘 转讜住' 讚"讛 讻讗谉 讘诪爪讜讛 讜讻讜' 讜爪"注 讜注诪讚 讘讝讛 讛专讗谞"讞 讘转砖讜讘讜转讬讜:


诪转谞讬' 砖诪讗 讬砖讻讞 讜讬爪讗. 注讬讬谉 诇注讬诇 讙 注"讗 转讜住' 讚"讛 注拽讬专转 讙讜驻讜:


转讜住' 讚"讛 讻讙讜谉 专"砖 讜讞讘专讬讜. 诪爪诇讬 讛讬讬谞讜 拽专讬讗转 砖诪注. 注讬讬谉 讘专讻讜转 讟讜 注"讗 转讜住' 讚"讛 讗诪讗谉:





讞讬讚讜砖讬 专讘讬 注拽讬讘讗 讗讬讙专

讙诪专讗, 讛讗 转谞讬 诇讛 专讬砖讗 诇讗 讬砖讘 讗讚诐 诇驻谞讬 讛住驻专 住诪讜讱 诇诪谞讞讛 注讚 砖讬转驻诇诇 讜讻讜', 讜讗诐 讛转讞讬诇讜 讗讬谉 诪驻住讬拽讬谉.
拽砖讛 诇讬, 讛讗 讛讜讬 讞讬讚讜砖, 讚讗驻讬诇讜 讘转驻讬诇转 注专讘讬转 讚讻讜诇讛 诇讬诇讛 讝诪谞讛 诪"诪 诇讗 讞讬讬砖讬谞谉 讚讗转讬 诇诪驻砖注, 讗讬 诪砖讜诐 讚转驻讬诇转 注专讘讬转 专砖讜转, 讗讬 讚讘讛转讞讬诇讜 诪诪砖 讗祝 诇诪"讚 转驻讬诇转 注专讘讬转 讞讜讘讛 讗讬谉 诪住驻讬拽讬谉 讻诪"砖 讛专"谉, 讜讗"讻 诇讗 谞砖诪注 讝讛 诪讚讬谉 转驻讬诇转 诪谞讞讛 讚专讬砖讗:





讞讬讚讜砖讬 讞转"住

诇专讜诪诐 讘讬转 讗诇拽讬谞讜 讜诇讛注诪讬讚 讞讜专讘谞讜转讬讜. 爪"注 讚讛讻诇 拽讗讬 注诇 讘讬转 讛诪拽讚砖 讙讜驻讬' 讜讘讗诪转 专砖"讬 谞讝讛专 诪讝讛 讜讻' 讚住诪讬讱 讗住讬驻讗 讚拽专讗 讜诇转转 讙讚专 讘讬讛讜讚讛 讚注"讬 砖讗谞讜 诪专讜诪诪讬诐 讜诪注诪讬讚讬诐 讞讜专讘转 讘讬转 讗诇 注讬"讝 讗谞讜 谞讜转谞讬诐 讙讚专 讘讬讛讜讚讛 讗讘诇 讘专讬"祝 诪驻讜专砖 诇讛讚讬讗 讚讛讻讬 拽讗诪专 讗诐 诪专讜诪诐 讘讬转 讗诇拽讬谞讜 讗讝 诪注诪讬讚 讞讜专讘' 讛讜讗 诪讻诇诇 讛谉 讗转讛 砖讜诪注 诇讗讜 讜爪"注 讛讗 诇讗讜 讗讞讜专讘转 讘转讬 讛注讬专 拽讗讬 讗诇讗 讗讘讬转 讗诇' 讙讜驻讗 注讬讬谉 讘拽专讗. 讜专讗讬转讬 讘住' 讘讻讜专 砖讜专 讗诪讗讬 讚诪住讬拽 诪转讗 诪讞住讬' 讞专讘讛 讜诪讗讜转讜 注讜谉 诇讗 讞专讘讛 讚讛讬讬谞讜 注"驻 诪"砖 讞讝"诇 驻' 讛专讜讗讛 诪讬讜诐 砖谞讞专讘 讘讛诪"拽 谞讙讝专 注诇 讘转讬' 砖诇 爪讚讬拽讬诐 砖讬讞专讘讜 讜讛拽讘"讛 注转讬讚 诇讛讞讝讬专诐 诇讬讬砖讜讘谉 讚讻转讬讘 讻讬 谞讬讞诐 讛' 爪讬讜谉 谞讬讞诐 讻诇 讞讜专讘讜转讬' 注讬讬"砖. 讜讛"谞 诪讞住讬讗 谞讞专讘讛 讻讻诇 讘转讬 爪讚讬拽讬诐 讜注转讬讚 讛拽讘"讛 诇讘谞讜转讛 诪砖讗"讻 讗讬 讛讬转讛 讞专讬讘讛 讘讗讜转讛 注讜谉 讛讬讛 讞讜专讘谉 注讜诇诐 讜讚驻讞"讞. 讜讛讬讬谞讜 讚拽讗诪专 讛讻讗 讜诇讛注诪讬讚 讞讜专讘讜转讬讜 诇砖讜谉 专讘讬诐 专讜爪讛 诇讜诪专 谞讞诪讬' 讗诪专 诇专讜诪诐 讘讬转 讗诇. 讘谞讬谉 讘讬转 砖谞讬 讜诇讛注诪讬讚 讞讜专讘讜转讬讜 讛讘转讬诐 砖诇 爪讚讬拽讬诐 砖谞讞专讘讜 注诪讜 讘讞专讘谞讜 讬注诪讚讜 注转讛 讘讘谞讬谞讜 讜讻诇 讝讛 讘讛专诪转 讘讬转 讗诇拽讬谞讜 讙讘讜讛 诪讻诇 讛讘转讬诐 讛讗 诇讗讜 讛讻讬 诇讗 讬注诪讚讜 讞讜专讘讜转讬讜 讞"讜 讻诪"砖 讘讻讜专 砖讜专 讛谞"诇 讜讬讜爪讚拽 驻讬' 讛专讬"祝 讛谞"诇:


讜注讬讬谉 砖讬讟转 讛驻讜住拽讬诐 讘讝讛 讘专讗"砖 讜诪专讚讻讬 讜讗注转讬拽 诪"砖 讘讙诇讬讜谉 砖讜"注 讗讜"讞 砖诇讬 住讬' 拽"讻 住注讬祝 讙' 注诇 诪"砖 专诪"讗 讘砖诐 讛讙讛' 诪讬讬诪' 讚讘谞讬谉 讙讘讜讛 讘拽专谉 讗' 诪讛谞讬 讻转讘转讬 讜讝"诇 爪"注 砖诐 诪讘讜讗专 讚讛讬' 讙讙 讛讘讬转 诪砖讜驻注 讜诪注讬拽讜专 讛讚讬谉 诇讗 讛讬讛 爪专讬讱 转讬拽讜谉 讻诇诇 讜诇讞讜诪专讗 讘注诇诪讗 讗诪专 专"转 诇讛讙讘讬' 拽专谉 讗' 诪讘讛"讻 讗讘诇 讛讬讻讗 砖讛注诇讬' 讙讘讜讛 诪讘讛"讻 讗讬谞讜 诪讜注讬诇 讛讙讘讛 拽专谉 讗' 注"砖. 讜讚注 讚诇注"讚 讬砖 讻讗谉 讙' 砖讬讟讜转. 诇专"讞 讻讜驻讬谉 诇讛砖驻讬诇 讘讬转讜 讚讜拽讗 讛讜讗讬诇 讜谞讘谞讛 讘讗讬住讜专 讜诇讗 讬讜注讬诇 诪讛 砖讛讙讘讬讛 讘讛"讻 讗讞"讻 讜诇讛专讗"砖 讘注讬 讚讜拽讗 砖讬讙讘讬讛 讘讬转 讛讻谞住转 讻讚讻转讬讘 诇专讜诪诐 讘讬转 讗诇拽讬谞讜 讜诇讗 诪讜注讬诇 诪讛 砖诪砖驻讬诇 讛讘讬转 砖讗讬谞讜 注讜砖讛 诪注砖讛 讘讙讜祝 讘讛"讻 讜诇专砖"讬 讝讛 讜讝讛 诇讗 讬转讻谉 讜讛讜讗 诪注讜讜转 砖讗讬谞讜 讬讻讜诇 诇转拽谉 讚讗讬住讜专讗 讚注讘讬讚 讘砖注转 讘谞讬谉 注讘讬讚 讜拽诐 诇讬' 讘注讜谞砖 砖住讜驻讜 诇讞专讘 讗诇讗 爪专讬讱 砖诇讗 讬讘谞讛 讘转讞诇讛 讙讘讜讛 诪讘讛"讻 讜讗讬 注讘专 讗讬谞讜 诪讜注讬诇 讘转讬拽讜谉 诇讛谞爪诇 诪注讜谞砖 讛谞"诇 讚讜拽 讜转砖讻讞:


讘转注谞讬转 讬转讬讘谞讗 讜讻讜' 讘转"讞 讬转讬讘谞讗 讜讻讜'. 讜讗驻讬' 讘砖讘转 谞专讗讛 讘讗讜专讱 砖诇讗 诇爪讜专讱 讚讛专讬 诇讗 讘砖讘转 讛讬讛 注讬讬谉 讘讞讬' 专砖讘"讗 讚驻诇讬讙 注诇 讘注诇讬 转讜住' 讜住"诇 讚讗驻讬' 拽讬讘诇 讬讜诐 讝讛 谞诪讬 诇讜讛 讜驻讜专注 讚讗驻讬' 讘住诇注 讝讜 诇爪讚拽讛 注讚 砖诇讗 讘讗转讛 诇讬讚 讙讘讗讬 诇讜讛 讜驻讜专注 注"砖. 讜诇驻注"讚 诪讬谞讬' 谞诪讬 诪讜讻讞 讻讬讜谉 砖讛讬讛 专砖讗讬 诇讜诪专 住转诐 讘转注谞讬转 讬转讬讘谞讗 诪讘诇讬 诇讛讜讚讬注讜 砖讛讜讗 转注谞讬转 讞诇讜诐 讜讻诪"砖 诪讙"讗 住住"讬 转拽住"讛 讜讗"讻 砖讜讘 讻砖砖讗诇 诇讜 诇讬讝祝 诪专 诇讬诪讗 诇讬' 转注谞讬转 讝讛 讛讜讗 讜讬讜诪讗 拽讗 讙专讬诐 讜诪讛 诇讜 诇讜诪专 转注谞讬转 讞诇讜诐 讛讜讗 讗注"讻 讗驻讬' 转注谞讬转 讝讛 诇讜讛 讜驻讜专注 讜爪"注 注诇 讛转讜住' 诇讻讗讜专讛. 讜讬"诇 讚住"诇 讻砖讬讟转 专讘讬谞讜 讘专讜讱 砖讘转讜住' 注讬专讜讻讬谉 讜讬"讜 注"讘 讚"讛 注讚 砖诇讗 讘讗转讛 讜讻讜' 砖注讚 诇讗 讘讗转讛 诇讬讚 讙讘讗讬 谞诪讬 讗讬谞讜 诇讜讛 诇讚讘专 讛专砖讜转 讗诇讗 诇讚讘专 诪爪讜讛 讜注"砖 讘讚讘讜专 砖诇驻谞讬 讝讛 砖讻' 讛讛讜讗 讚讘"拽 讗讬讝诇 讜讗讬讘专讬 谞驻砖讗讬. 爪"诇 讛讛讜讗 讗讬讘专讗 谞驻砖讗讬 谞诪讬 讚讘专 诪爪讜讛 讛讜讗 讜讛"谞 诪讜讚讜 转讜住' 讚讗驻讬' 讬讜诐 讝讛 诇讜讛 讜驻讜专注 诇爪讜专讱 住注讜讚转 诪爪讜讛 讗讘诇 砖诇讗 诇讚讘专 诪爪讜讛 诇讗. 讜讛砖转讗 诇驻"讝 讻砖讗诪专 诇讜 诇讜讝讬祝 诪专 讜诇讬驻专注 诇讗 讛讜讛 住"诇 转注谞讬转 讝讛 讛讜讗. 讚诪爪讜讛 诇砖诪讜注 讚讘专讬 专讘 讗砖讬 讗驻讬' 诇讛转讬专 讛谞讚专 诪注讬拽专讗 讬讻讜诇 讛讜讗 讘讛讗讬 驻转讞 讞专讟讛 讗讚注转讗 讚讙讘专讗 专讘讗 讻专讘 讗砖讬 诇讗 谞讚专谞讗. 讜讗"讻 诇讜讝讬祝 注讻"驻 讜诇驻专讜注. 讚诇爪讜专讱 诪爪讜讛 诪讜转专 注"讻 讛讜讻专讞 诇讛讗专讬讱 讜诇讜诪专 转"讞 讛讜讗 讜讛讜讛 讻讬讜诐 讝讛 讚讗诪专 专' 讬讛讜讚讛 讜讘讜 讘讬讜诐 讜讗讬谉 诇讜诪专 诇讚讘专 诪爪讜讛 诪讬讛转 砖专讬 讝"讗 讚讛讗诪专 专' 讬讜住祝 讜讗驻讬' 讘砖讘转. 讜专讘 讗砖讬 诇讗 注讚讬祝 诪砖讘转 讚讜讙诪讗 诇诪"砖 讘讞讜诇讬谉 拽讬"讗 注"讗 诪讬 注讚讬驻转 诇谉 诪讬谞讛 讜讻讜' 注"砖 讜拽"诇:


住讬驻讗 讗转讗谉 诇讚讘专讬 转讜专讛 注讬讬谉 专诪讘"诐 驻"讘 诪拽"砖 讜诪"砖 注诇讬讜 讘讻"诪 讜诇讗 讛注诇讛 讗专讜讻讛 讜注讬讬谉 讚讘专讬诐 谞讞诪讚讬诐 讘讚讘专讬 专' 讗诇讬' 讘谉 讞讬讬诐 讘住驻专讜 讗诪专讬 砖驻专 驻' 砖诪讬谞讬 讜讙"讻 讗讬谞讬谞讜 诪住驻讬拽 讜讗讘讜讗 讻诪讜住讬祝 注诇 讚讘专讬讛诐 讚讛砖"住 讛讜讬 诪爪讬 诇砖谞讜讬讬' 专讜诪讬' 讚砖谞讬 讘专讬讬转' 讞讚讗 拽转谞讬 讞讘专讬诐 讛注讜住拽讬诐 讘转讜专讛 诪驻住讬拽讬谉 诇拽"砖 讜讞讚讗 拽转谞讬 讗讬谉 诪驻住讬拽讬谉 讛讜诪"诇 讛讗 讘砖转讜专转讜 讗讜诪谞转讜 讜讛讗 讘砖讗讬谉 转讜专转讜 讗讜诪谞转讜. 讜专讗讬转讬 讘讬专讜砖诇诪讬 讚驻专讬讱 诇专砖讘"讬 讜讻讬 诇讗 讛驻住讬拽 诇砖讜诐 讚讘专 诪爪讜讛 讜讛讗 转诇诪讜讚 讙讚讜诇 砖诪讘讬讗 诇讬讚讬 诪注砖讛 讜转讬' 讛讗 砖谞讜谉 讜讛讗讬 砖谞讜谉 讜诪讬讬转讬 诇讬' 专讝"讛 驻讬' 诇讬诪讜讚 转讜专讛 讜拽"砖 讛讻诇 诪爪讜转 讜砖谞谞转诐 讜讗讬谉 诪驻住讬拽讬谉 诪讝讛 诇讝讛. 讜讛砖转讗 谞"诇 讝讛 讛讜讗 讚讜拽讗 讘诪讬 砖转讜专转讜 讗讜诪谞转讜 讗讬谞讜 诪驻住讬拽 诪转讜专讛 诇拽"砖 讗讘诇 诪讬 砖讗讬谉 转讜专转讜 讗讜诪谞转讜 诪驻住讬拽 诇拽"砖 讜诇讗 诇转驻诇讛 讜诪讬讬专讬 诪转谞讬' 讘讗讬讻讗 砖讛讜转 讜诪讚讘专 专砖讜转 讗讬谉 诪驻住拽讬谉 诇拽"砖 讻诪讜 诇转驻诇讛 讻讬讜谉 讚讗讬讻讗 砖讛讜转 讜诪讚"转 诇转驻诇讛 谞诪讬 讗讬谉 诪驻住讬拽讬谉 讻讬讜谉 讚讗讬讻讗 砖讛讜转 讗讘诇 诇拽"砖 诪驻住讬拽讬谉 诪讚"转 诇诪讬 砖讗讬谉 转讜专转讜 讗讜诪谞转讜 讻讬讜谉 砖砖谞讬讛诐 注谞讬谉 讗' 讝讛 砖谞讜谉 讜讝讛 砖谞讜谉 讜转讜专转讜 讗讬谞讜 讗讜诪谞转讜 讜讛专讬 诪驻住讬拽 诪诪砖谞转讜 讜爪专讻讬 讛讚讬讜讟 诪驻住"拽 讙"讻 诇拽"砖 讻讬讜谉 砖讛讻诇 注谞讬谉 讗讞讚 讜住讘专讗 讝讜 讗讬转讗 讙"讻 讘讻"诪 讜诇讗 讛讜讛 拽' 诪讬讚讬 讗诪转谞讬转讬谉 讜专讬砖讗 讜住讬驻讗 讘讗讬讻讗 砖讛讜转 专拽 讘讞讘专讬诐 讛注讜住拽讬诐 讘转讜专讛 讜讗讬谉 转讜专转诐 讗讜诪谞转诐 讜讘专讬讬转讗 讻砖诐 砖讗讬谉 诪驻住讬拽讬谉 诪讬讬专讬 讘诪讬 砖转讜专转讜 讗讜诪谞转讜. 讗讱 诪讛 谞注砖讛 讜专' 讬讜讞谞谉 诇讗 讗诪专 讻谉 讗诇讗 诇讗 砖谞讜 讗诇讗 专砖讘"讬 讜讞讘讬专讬讜. 讜诪讝讛 谞讜诇讚 讛拽讜' 诪讘专讬讬转讗 讻砖诐 砖讗讬谉 诪驻住讬拽讬谉 诇转驻诇讛 讜讻讜' 讜讛讜爪专讱 诇讜诪专 讘注讬讘讜专 砖谞讛 讜讻讜'. 讗诪谞诐 专' 讬专诪讬' 讜专"讝 讛讜讛 住"诇 讚诇讗 讻专' 讬讜讞谞谉 讗诇讗 讻谞"诇. 讜诪讬讜砖讘 拽讜' 转讜住' 讚"讛 讻讙讜谉 讜讻讜'. 讜讻谉 驻住拽 专诪讘"诐. 讜诪讛 砖住讬讬诐 专诪讘"诐 讜讗诐 讛讞诪讬专 讜驻住拽 讛"讝 诪砖讜讘讞 讛讜讗 注"驻 诪"砖 讬专讜砖诇诪讬 讘砖诪注转谉 讚讛诪讞诪讬专 讜诪讞诪讬专 诪诪专讞抓 诇转驻诇讛 讛讜讛 讛讚讬讜讟 讜诪拽砖讛 诪专"讙 砖讛讞诪讬专 注诇 注爪诪讜 讜拽专讗 拽"砖 诇讬诇讛 专讗砖讜谞讛 砖谞砖讗 讗砖讛 讜诪砖谞讬 拽讘诇转 诪诇讻讜转 砖诪讬诐 砖讗谞讬 注"砖 讜诪砖"讛 驻住拽 专诪讘"诐 讛讻讗 讘拽"砖 讗诐 诪驻住讬拽 讛讜讗 诪砖讜讘讞 诪砖讜诐 砖讛讜讗 诪诇讻讜转 砖诪讬诐 讜诇讗 讻' 讻谉 讘讛诇' 转驻诇讛 注讬讬谉 讛讬讟讬讘 讘讻诇 讝讛 讻讬 讛拽爪专转讬 诪讗讚:

